Расмий бозорни ёнғин оқибатларини бартараф этишига йул қўймаслик учун қатъий чоралар кўрди\n15 Iyun 20:01 / Published in Ўзбекистон янгиликлари\nҲокимлик ходими флешкани ейишга сал қолди\nҲокимлик расмийси журналистларнинг деҳқон бозоридаги ёнғин оқибатларини тасвирга олишларига йул қўймасликка ҳаракат қилди.\nТаниқли телеканал журналистларининг сўзларига кўра, 14 июн куни улар воқеа жойидан репортаж қилиш учун воқеа жойига этиб келишган.\nMy5 TV марказий студияси журналистларини туман ҳокимлиги ахборот хизмати раҳбари Илхом Бобоев кутиб олди. У маҳаллий аҳолидан интервю олган ОАВ вакилларининг ёълини тўсиб қўйди. Суратга олиш жараёнида Бобоев камерани журналистлардан тортиб олди ва ундан хотира картасини чиқариб оғзига солиб қўйди.\nMy5 мухбирларининг хабар беришича, улар Иштихон тумани ҳокимининг сотувчилар билан учрашувини тасвирга олишган, ёнғин пайтида маҳсулотлари ёниб кетган.\n«Туман ҳокимлиги матбуот хизмати бу муаммо ҳал қилинганлигини айтиб, биз нима бўлганини ёритишни истамади. Ахборот хизмати раҳбари бўлиб ўтган барча воқеаларни қўлга киритишга бир неча бор уринишимизга қарамай, ўз эътиборсиз қолдиришда давом этди. камерада. Кейин у тўсатдан камерамиздан хотира картасини чиқариб олди», — деди журналистлардан бири.\nШундан сўнг, дея қўшимча қилишди журналистлар, Бобоев флешкани оғзига солиб, чайнай бошлади.\n«Эҳтимол, шу йул билан у уни ютиб юбормоқчи ва рамкалардан халос бўлишни хоҳлаган бўлиши мумкин. Флешли диск бундан кейин қаерга кетганини билмаймиз, лекин унда жуда муҳим кадрлар бор эди», — дея таъкидлашди журналистлар.\nНоқулай вазиятни бартараф этиш учун ички ишлар органлари ходимлари келишди. Улар жанжалга аралашдилар, аммо хотира картасини қайтариб бўлмади.\nИштихон тумани ҳокимлиги ахборот хизмати раҳбари Бобоев воқеага қуйидагича изоҳ берди.\n«Биз тунги соат 01: 00да бозор аҳволини ўрганиш учун бордик. Тушга яқин, одамларни тинчлантиришга ҳаракат қилганимизда, барчаси яна бошланди. Шаҳар аҳолиси ўртасида ўтказилган сўров давомида оломон тўпланди. Мен бир неча бор одамлар аллақачон ғазабланганлигини тушунтирдим. Шундай қилиб, тушунмовчилик юзага келди», — деди Бобоев.\nTagged under: БОЗОР, РАСМИЙ, ўт ўчириш, флеш-диск, ХОДИМ, ҲОКИМИЯТ\nТожикистонга қўшма машғулотлар ўтказиш учун Ўзбекистон Республикасининг 200 ҳарбий хизматчиси келди\nМетеорологлар келгуси ҳафта охири учун об-ҳаво ҳақида гапириб беришди


Ўзбекистон Россия қамоқхонасида очлик эълон қилган Маъруфжон Шакаров бўйича расмий маълумот берди » Murodbek.Net\nЎзбекистон Россия қамоқхонасида очлик эълон қилган Маъруфжон Шакаров бўйича расмий маълумот берди\nДата: 17/07/2018, 22:53\nТез орада Шакаровнинг онаси ва ҳоласига у билан учрашишлари учун рухсат берилади.\nАввалроқ, ўзбекистонлик 21 ёшли Маъруфжон Шакаров Москвадаги “Матросской тишины” қамоқхонасида сақланаётгани ва очлик эълон қилгани ҳақида хабар берган эдик.\nЎзбекистоннинг Россиядаги Элчихонаси Консуллик бўлими томонидан 1996 йил 28 декабрда туғилган Ўзбекистон фуқароси Шакаров Маъруфжон Зоҳид ўғлига консуллик-ҳуқуқий ёрдами кўрсатилмоқда. У суиқасд ва катта миқдордаги наркотик воситаларни сотиш мақсадида сақлашда айбланмоқда.\nКонсуллик-ҳуқуқий ёрдам кўрсатиш доирасида Россия ТИВ ва Москва шаҳрининг суд органларига расмий мурожаатлар йўллаган. Бу ҳақда Ташқи ишлар вазирлиги Матбуот хизмати хабар бермоқда.\nНатижада 2018 йил 14 июнь куни Москва шаҳар судининг жиноят ишлари бўйича Суд коллегиясининг апелляция қарорига кўра Шакаровнинг ҳаракати катта миқдордаги наркотик воситаларни сотиш мақсадини кўзламаган ҳолда сақлаш деб қайта квалификация қилинган, Москва шаҳри Преображенский туман судининг 2017 йил 13 декабрдаги ҳукми ҳам ўзгартирилган: 10 йил озодликдан маҳрум қилиш жазоси ўрнига 5 йил озодликдан маҳрум қилиш жазоси белгиланди.\n2018 йил 14 июль куни Элчихона консуллик бўлими ходимининг Москва шаҳар Жазони ўташ Федерал хизмати 1-тергов изолятори (СИЗО-1) раҳбарияти билан телефон орқали мулоқоти бўлиб ўтган. Суҳбат давомида Шакаров очлик эълон қилгани ва шу муносабат билан, ўрнатилган тартибга кўра, у доимий видеокузатув остидаги алоҳида камерага ўтказилганлиги маълум бўлдган. Ҳар куни СИЗО раҳбарияти у билан суҳбат ўтказади, врач маҳкумни тиббий кўрикдан ўтказади. Тез тиббий ёрдам кўрсатишни талаб қилувчи бирон бир белги мавжуд эмас. Тез орада Шакаровнинг онаси ва ҳоласига у билан учрашишлари учун рухсат берилади.\nМосква шаҳар судининг жиноят ишлари бўйича Суд коллегияси қарорини тасдиқловчи Москва шаҳри Преображенский туман судининг ҳукми кучга киргач, консуллик ходимининг Шакаров билан учрашишига розилик берилиши мумкин.\nЭлчихона Консуллик бўлими мазкур масалани назоратда ушлаб туригани таъкидланяпти.


25 февраль, 2021, 19:08\nТеглар:Про-лига | ФК Шўртан | Асрор Алиқулов\nМураббий жиддий қийинчиликларга учрамоқда.\nПро-лига клублари ҳам янги мавсум учун астойдил тайёргарлик кўриб бормоқдалар. Бу борада sports.uz сайти орқали ҳам имкон қадар жамоаларнинг йиғинлари ва юз бераётган ўзгаришлар хусусида сиз азиз ўқувчиларга маълумотлар бериб боряпмиз.\nБиласиз, ФИФА томонидан Ўзбекистоннинг бир қатор клубларига янги ўйинчиларни трансфер қилиш бўйича таъқиқ қўйилган. Ана шундай жамоаларнинг орасида “Шўртан” ҳам бор. Афсуски, ғузорликлар охирги йилларда молиявий муаммолар ва қарздорликлар бўйича мавқеини бироз тушириб юборди. ФИФАдан қўйилган таъқиқ эса клуб учун яна бир оғир зарба бўлди. Лекин бу таъқиқ “Шўртан” учун ўтган йили қўлланилган. Ҳалигача жамоанинг ушбу муаммоси бартараф этилгани йўқ.\nГапнинг очиғи, бундай муаммолари кўп жамоада ишлаш мураббий учун жуда оғир. Чунки янги ўйинчи олиш имкониятидан маҳрум бўлган клубда ишлашни аксарият мураббийлар хоҳламаса керак. Лекин Асрор Алиқулов мана шундай қийинчиликларга қарамай, бу клубда ишлашга рози бўлди. Ўтган йили ҳам Ғузор жамоасини бошқарган маҳаллий мутахассис айнан Асрор Чориевич эди. Янги мавсумда эса унинг ҳам бошқа клубни бошқариши кутилганди. Лекин якунда Алиқулов яна “Шўртан” билан янги шартнома тузишга қарор қилди.\nШундай қилиб, мураббий муаммолар гирдобида қолган жамоани яна бошқаришда давом этяпти. Қандай қийинчиликлар билан курашаётганини эса мураббийнинг ўзи билади. Sports.uz мухбири билан мулоқот давомида Алиқулов чемпионатга кўрилаётган тайёргарлик, таркибдаги муаммолар ва нима учун “Шўртан”да қолгани ҳақида гапирди.\n“Таркибимизда кўплаб бўш позициялар бор”\n- “Шўртан” жамоасини қийнаётган биргина муаммо – бу таъқиқ масаласи, - дея гап бошлади, Алиқулов. - Биз энди ўзимиз учун керакли ўйинчиларни жамоага таклиф қила олмаяпмиз. Қайтанга, таркибдаги ўйинчиларни сақлаб қолиш осон эмас. “Шўртан”га ўзининг тарбияланувчиларини қўлга киритишига рухсат бор. Шунингдек, ўтган йилги таркибда тўп сурган футболчилар билан шартномани узайтириб, уларни сақлаб қолиш имконияти ҳам мавжуд. Ҳозирги вазиятда биз жиддий равишда футболчилар етишмовчилигига дуч келганмиз. Натижада таркибимизда кўплаб бўш позициялар бор. Афсуски, бизда ўйинчилар танқислиги кузатиляпти. “Шўртан” академиясида ишлар анча суст бўлганлиги учун катта жамоани тарбияланувчилар ҳисобига тўлдириш ҳам қийин кечяпти. Айниқса, про-лига савиясидаги футболчиларни топиш “Шўртан” учун оғир бўляпти. Шунга қарамасдан изланяпмиз ва таркибни иқтидорли ёшлар билан тўлдиришга ҳаракат қиляпмиз. Биласизми, айни кунда жамоамизнинг 50 фоизини 20 ёш ва ундан кичик бўлган футболчилар ташкил қиляпти. Кўряпмиз, про-лигадаги бошқа клублар нафақат Суперлигадан балки, бир қатор легионерларни ҳам олиб келишяпти. Бу эса про-лиганинг савиясини оширяпти. Ишонаманки, бу йилги чемпионат мавқеи анча кучли кўринишда бўлади. Ҳаммасини билиб турган ҳолда қийинчиликларга қарамай, имкон қадар таркибни шакллантириш ҳаракатида бўляпмиз. Тўғриси, про-лига савиясидан тушиб кетмайдиган даражада муносиб жамоа тузишга курашяпмиз. Тайёргарлигимиз борасида айниқса, ташкилий томонлама қийинчиликлар йўқ. Асосан футболчи етишмаслиги юзасидан жиддий муаммоларга дуч келяпмиз.\n“Тақиқ ечилмаса, ёшлар билан ўйнашга мажбурмиз”\n- Тақиқ ўтган йили қўйилган. Лекин унгача жамоанинг қарздорлиги 3-4 йил давомида бўлиб келган. Клубнинг бош ҳомийси вазиятни ижобий томонга ўзгартиришга ҳаракат қиляпти. Бу борада йиғилиш ҳам бўлди. Тақиқни бартараф этиш бўйича ҳаракат бор. Бу қанча тез ҳал бўлса, биз учун шунча яхши. Ана шунда керакли ўйинчиларни таклиф қила оламиз. Агар тақиқ чўзиладиган бўлса, бошқа имконимиз йўқ. Ёшлар билан ўйнаймиз. Бўш ҳудудларга ўйинчилар қидиряпмиз. Агар тақиқ яқин кунларда ечилмаса, бу мавсумда ёшлар билан ўтказишга мажбур бўламиз.\n“Динамо”нинг таклифини қабул қила олмадим, чунки...”\n- Ҳа, менга таклиф бор эди. Самарқанднинг “Динамо” жамоасидан чорлов бўлганди. Бунинг учун менга ишонч билдирган клуб раҳбарига миннатдорлик билдираман. У менга жамоани топширмоқчи эди. Барибир мен қашқадарёликман. Шунинг учун ҳам бу ерда қолдим. Уларга менинг қароримни тўғри тушунишларини илтимос қилдим. Шунингдек, “Шўртан”да қолишимнинг яна бир сабаби, биласиз, Шамиль Ярулин бошчилигида янги раҳбарият келган. Жамоа атрофида яхши мураббийларни ва коллективни йиға олгандик. Клубдан кетиб қолмаслигимга ўшаларни сабаб қилиб айтишим мумкин. Ҳолбуки, “Шўртан”даги шароит, ойлик маошлар, таъқиқ, умуман ҳаммасини яхши билардим. Тўғри, ўтган бир йил давомида озми-кўпми, жамоани шакллантиришга ҳаракат қилдик. Қилган меҳнатларимиз зое кетмаслиги учун ҳам клубда қолишга қарор қилдим. Бизга қийин бўлишини биламиз, шу боис ҳеч нимадан нолимаймиз. Барибир охиригача жамоани тайёрлашга ҳамда муносиб ўйин кўрсатишга ҳаракат қиламиз. Бизда бундан бошқа йўл ҳам йўқ.\n“Про-лигада жон сақлаб қолиш мақсади қўйилмайди”\n- “Шўртан”нинг олдига про-лигада жон сақлаб қолиш мақсадини қўймаймиз. Футболчиларни қисқа вақт ичида бўлса ҳам тайёрлашга интиляпмиз. Лекин ҳозир айтганимдек, лигада қолиш мақсади қўйилмайди. Гарчи муаммолар гирдобида бўлсак ҳам, ҳар бир учрашувда ғалаба учун ҳаракат қилаверамиз. “Шўртан”нинг кучи нимага етади ва нималарга қодирлигимизни айтиш қийин. Ҳаммаси ўзимизнинг қўлимизда. Ёшларимизни тайёрлаб боряпмиз. Уларнинг про-лигада тажрибали футболчилар ҳамда легионерларга қарши ўйнашга интилиши катта. Аммо, тан оламиз, таркибимиздаги йигитларда про-лига савиясида тўп суриш борасида тажрибалари йўқ. Фақат ўзига ишонса ва қанақадир куч топа олишса, нимадир қила олишимиз мумкин. Бироқ мавсум бошланмасидан аввал кимдандир қўрқсак ва имкониятни бериб қўйсак, унда жамоа шакллантиришнинг қизиғи ҳам қолмайди. Йигитларимиз ёш бўлишига қарамай, тезроқ ўзларига бўлган ишончни оширишлари лозим. Бу борада ишлаяпмиз, - деб сўзини якунлади бош мураббий.\nАсрор Алиқулов: "Захирамизда ўйинни кучайтирадиган футболчилар йўқ"\n"Динамо" бир футболчи кам бўлиб "Шўртан"га ютқазди


Аҳли сунна вал жамоа САВОДУЛ АЪЗАМ\nЯкшанба, 13 Ноябр 2016 21:29\nРасулуллоҳ саллаллоҳу алайҳи васаллам дедилар: «Умматим залолат узра жамланмайди». Термизий ривояти.\nСаодат асридан икки юз йил ўтгач ақидада бидъатлар тарқалди. Бу бидъатларни юзага келтирган мўътазилийлар, мушаббаҳалар ва ҳашавийлар бўлиб, уларга қарши илмий раддиялар асосида шаклланган собит ақидавий илмий жамао Аҳли Сунна вал Жамоа дейилади.\nБу Ислом умматининг нажот топувчи жамоаси ҳисобланади.\nАҳли суннанинг илмий асослари шаклланиб тасниф топишига асосан икки улуғ имом, Имом Абул Ҳасан Ашъарий (324 в.) ва Имом Абу Мансур Мотуридий (333 в.) раҳимаҳумаллоҳлар туртки бўлишган.\nУлар янги пайдо бўлган фирқаларга қарши саҳобалар ва уларга эргашган ҳақ йўлдаги зотларнинг ақидаларини нақлий ва ҳам ақлий далиллар билан баён қилиб беришган. Бу икки улуғ зотнинг фаолиятига назар солсангиз асосан мўтазилала ва мушаббаҳа каби бидъат аҳли шубҳаларига қарши раддияларини кўрасиз. Ўша даврларда бидъат аҳли урчиб, ҳар айниган тоифа ўз фалсафасига кўра янги ақида ўйлаб топаётганида уларга қарши турган уламолар жамоасини Аҳли Сунна вал Жамоа дейиларди. Аҳли Сунна вал Жамоа дейилганда эса асосан ашъарийлар ва мотуридийлар тушунилган.\nИмом Байҳақий раҳимаҳуллоҳ айтади:\n- Абул Ҳасан Ашъарий раҳимаҳуллоҳ Аллоҳнинг динида янгилик пайдо қилмаган, динда бидъат тўқиб чиқармаган, балки саҳоба ва тобеъийларнинг ҳамда уларга эргашган Ислом имомларининг дин усули борасидаги сўзларини олиб, замонасидаги бидъат аҳлига қарши муносиб шаклда шарҳлаган ва асл ҳақни баён қилиб берган... Ибн Асокирнинг “Табйину кизбил муфтарий фима нусиба илал имам Абил Ҳасан Ашъарий” китоби, 103 саҳифа. (Яъни китобнинг номи “Бўҳтончининг Имом Абул Ҳасан Ашъайрийга нисбат берган ёлғонини баён қилиш”. Ибн Асокир раҳимаҳуллоҳнинг ўз китобини бундай номлашидан кўриниб турибдики, ўша даврларда ҳам Исломдаги эътиборли шахсиятларга қарши туҳматлар уюштириш, уларни обрўсини тўкишга уриниш, бу билан Исломга таъна етказиш учун туйнук очишга уринганлар бўлган экан. Шу билан бирга ўша бўҳтон эгаларининг асоссиз гапларини ўз ҳолига ташлаб қўймай, уларга қарши уламолар алоҳида асосли раддиялар ҳам ёзишган экан.)\nИззуддин ибн Абдуссалом раҳимаҳуллоҳ зикр қилади:\n- Ашъарий ақидаси шофеъийлар, моликийлар, ҳанафийлар ва ҳанбалийларнинг улуғларида жам бўлган эди. Ўз даврида моликийларнинг шайхи бўлган Абу Амр ибн Ҳожиб, ханафийларнинг шайхи Жамолиддин Ҳусайрийлар ҳам ашъарий ақидасига мансуб бўлишган, Тақий Субкий ҳам шу ақидага иқрор бўлган.\nИмом Ҳофиз Тожуддин Субкий раҳимаҳуллоҳ ўзининг “Маъийдун неъам ва Мабийдун ниқам” китобининг 75 саҳифасида айтади:\n- Ҳанафийлар, шофеъийлар, моликийлар ва ҳанбалийларнинг фозиллари ақидада бир тану бир жон бўлишган. Уларнинг барчаси Аҳли Сунна вал Жамоанинг ақидасини ташкил қилишган. Улар динларига амал қилишда Аҳли Суннатнинг шайхи Абул Ҳасан Ашъарий раҳимаҳуллоҳнинг йўлини тутишган...\nСўнгра яна айтади:\n- Бир жумла билан айтганда ашъарийлик ақидаси Абу Жаъфар Таҳовий раҳимаҳуллоҳнинг ақида матнида тўлалигича ўз ифодасини топган. Имом Таҳовийнинг ақида матнини эса барча мазҳаб уламолари бир овоздан Аҳли Суннанинг ақида матни сифатида қабул қилишган, соф ақидавий матн сифатида рози бўлишган.\nҲофиз Муртазо Зубайдий раҳимаҳуллоҳ «Иҳё»нинг шарҳида айтади:\n- Иккинчи фасл: агар Аҳли Сунна вал Жамоа деган жумла мутлоқ истеъмол қилинса бундан ашъарий ва мотуридийлар назарда тутилган бўлади.\nШайхул ислом Ибн Таймия раҳимаҳуллоҳнинг ақидаси борасида шикоят кўпайгач, ўз даври қозилари маҳкама қилишиб, у зотни ақидасини ўзидан сўрашган. Шунда Ибн Таймия:\n- Мен Ашъарийман! -деган эди.\nИбн Ҳажар Асқалоний раҳимаҳуллоҳнинг “Ад Дурарул Комина фий аъяанил миатис саамина” яъни “Саккизинчи аср кўз ўнгида яширин марваридлар” номли асарида ушбу ҳодисани Ибн Таймиянинг тавбаси сифатида келтирган. Ибн Таймия раҳимаҳуллоҳнинг даврлари Ислом умматининг забардаст уламолари билан қайнаган давр бўлган. Ўша даврда уламолар Ибн Таймияни чақиришиб, унинг ақидаси борасида тафтиш ўтказишгани ва Ибн Таймия, ақидада ашъарийман, дея эълон қилганининг ўзи ашъарийлик ақидасининг Аҳли Сунна вал Жамоа ақидаси эканини кўрсатади. Шу билан бирга агар фаразан, ўша маҳкамада Ибн Таймияни рофизийлик, ботинийлик, мўътазилийлик каби бирор залолатдаги тоифанинг ақидасига мажбурланганда эди Шайхул Ислом ҳаргиз, мен рофизийман ёки мен мўътазилийман, демас эди, балки бундай дейишдан кўра қамоқни ва ёхуд ўлимни маъқул кўрган бўларди. Ибн Таймиянинг ўзини ашъарийлигини айтиши ҳам бу ақиданинг айнан Аҳли Сунна ақидаси эканига далолат қилади.\nАшъарийлар ва мотуридийларнинг ақидадаги усуллари бирдир. Бошқа илмлар қатори салафларимиз тутган йўлни халафларимиз оғизма-оғиз қабул қилиб олишган эди. Бидъат урчий бошлаган вақтга келиб ушбу муборак ақида йўлининг ҳақ эканини замонасидаги вазиятга муносиб шаклда шарҳлаб, ботил ақидаларга қарши қўя билган зотлар айнан Имом Ашъарий ва Имом Мотуридий раҳимаҳумаллоҳлардир.\nАшъарий ва мотуридийлик ақидаси борасидаги мақтов гапларини барчасини келтириш амри маҳол иш. Аммо бу зотларнинг бидъат аҳлига уларнинг услубида раддия берганларини танқид остига олган уламолар ҳам тарихда мавжуд. Аҳли ҳадис номи билан танилган Аҳли Суннанинг эътиборли уламолари ҳам талайгина. Бу мазҳабни ҳанбалийлар ҳам дейилади ва улар асосан Имом Аҳмад ибн Ҳанбал розияллоҳу анҳунинг шогирдлари ва издошлари ҳисобланишади. Бу зотларнинг ҳам Ислом умматига тақдим қилган хизматлари беқиёсдир. Аммо от тепкисини от кўтарар, деганларидек улуғ зотлар орасидаги ўзаро танқидларга ўша зотлар каби савияга эришмаганлар аралашмагани маъқул, бу танқидларни ўз аҳлларига топшириб қўйилгани яхши.\nЧунки бундай танқидларда ким ҳақ эканини аниқлашга киришсак, биринчидан кўтара олмайдиган юкнинг остига ўзимизни қўйган бўламиз. Иккинчидан эса Ислом тарихида бу каби танқидлардан омонда қолган уламонинг ўзи йўқ. Шунинг учун ҳам Ислом умматининг минг йиллик тарихи мобайнида эътибордан тушурмаган уламоларнинг ўзаро баҳсларига аралашмаган маъқул. Мабодо аралашгиси келган киши аввало уларнинг асл манбалрини яхши ўзлаштириши, ихтилофларининг аслини кўриб чиқиши, ундан кейин камида улар савиясида умматга хизмат тақдим этган бўлиши даркор. Шунда уммат унинг хизматларини қабул қилиб, унга эрашади ва бу унга ҳақли бўлади.\nШу кунларда ашъарийлик ва мотуридийлик борасида турли туман гап сўзлар кўпайди. Оғзига келганини қайтармай айтаверадиган, олдига келганини ҳидламай еяверадиган айрим тоифанинг вакиллари ашъарий ва мотуридий уламоларнинг рўйхатини келтирган кишиларга жавобан, бу уламолар хато қилган ва тавба қилмай ўлишган бўлса жаҳаннамга кетишади, демоқда. Бу қадар улкан ва салобатли жамоатни адашганликда айблаётган, уларни жаҳаннамга хукм қилаётган “муҳтарам зот”нинг исмлари эса номаълум эди. Умматни тўғри йўлга бошлаш маъносида қилган хизматларига келсак, ёзаётган жумлаларидан эса савиялари ҳаминқадар экан кўриниб турибди. Шевада ёзишидан қайси шаҳарда катта бўлганини билиб оласиз.\nШу қўрқоқ, бетаъйинларни деб Ислом умматининг йўлчи юлдузларини инкор қилайликми?!\nШу саводсизларни деб Исломнинг бой мероси бўлмиш бебаҳо кутубхоналаримизни сувга оқизайликми?!\nШу ахлоқсизларни деб умматга гўзал намуна бўлган зотлардан юз ўгирайликми?!\nШу қотилларга қўшилиб, аждодлар илм ва маърифат ила тирилтириб кетган дунёни қонга ботирайликми?!\nПайғамабаримиз соллолоҳу алайҳи васалламнинг чин меросхўрларини тарк қилиб мана шу довдирларга эргашайликми?!\nИслом умматининг сон саноқсиз авлоди неча асрлардан бери ботил ақидалар қаршисида айнан шу муборак зотлар тасниф ва танзим қилиб кетган ақида билан собит яшаб келмоқда.\nРасулуллоҳ соллаллоҳу алайҳи васаллам умматнинг етмишдан ортиқ фирқага бўлиниб кетишини ва улардан фақат биригина нажот топишини хабарини берганлар.\nИмом Термизий ривоят қилади: «Расулуллоҳ соллаллоҳу алайҳи васаллам:\n- Дарҳақиқат Аллоҳ менинг умматимни залолат узра жам қилмайди, - дедилар”.\nИбн Можа ушбу ҳадисни ривоят қилиб, ортидан қуйидаги жумлани ҳам зиёда қилган:\n- Дарҳақиқат Аллоҳ менинг умматимни залолат узра жам қилмайди. Шундай экан қачон ихтилофни кўрсанглар саводил аъзамни (яъни улкан жамоатни) лозим тутинглар- дедилар.\nБу ҳадис мавқуфдир. Абу Масъуд Бадрийнинг қуйидаги ҳадиси эса уни қувватлайди. Расулуллоҳ соллаллоҳу алайҳи васаллам дедилар:\n- Жамоатни лозим лозим тутинглар, чунки Аллоҳ таоло ушбу умматни залолат узра жам қилмайди.\nБу ҳадис борасида Ҳофиз Ибн Ҳажар: «Санади ҳасан», деган.\nРовийлари Абдуллоҳ ибн Масъуд розияллоҳу анҳуга бориб тўхтаган мавқуф ҳадисда у зот айтади:\n- Мусулмонлар яхши санаган нарса Аллоҳнинг наздида ҳам яхшидир, мусулмонлар қабиҳ санаган нарса Аллоҳнинг наздида ҳам қабиҳдир. Ҳ\nҲофиз Ибн Ҳажар: «Бу мавқуф ҳасандир», деган.\nСаҳобаи жалил бу каби мавзуларни ўзидан ижтиҳот қилиб гапириши имконсиз. Буни Расулуллоҳ соллаллоҳу алайҳи васалламдан эшитган-ки, айтмоқда. Ҳадис уламолари бир овоздан саҳобаларни ишончли ровийлар эканини айтишган. Хусусан Ибн Масъуддек зотнинг ривояти улкан эътиборга моликдир.\nУшбу ривоятларнинг маъносидан келиб чиқиб хулоса қиладиган бўлсак ашъарий ва мотуридийларнинг Расулуллоҳ соллаллоҳу алайҳи васаллам башорат берган улкан жамоат эканларида шак-шубҳа йўқ. Буни қуйидаги рўйхатда ўзингиз гувоҳи бўласиз.\nЭнди минг йиллар давомида Ислом умматининг эътиборида бўлган ва улардан ўз динларини ўрганган машҳур уламоларнинг айримларини санаб ўтсак да, ашъарийлик ва мотурийдийлик залолатдир, деяётган ғурурга учраганлар бу гаплари билан кимларни залолатда деяётганларини кўриб қўйишсин ва тавба қилишмаса қиёмат куни кимлар билан даъволашмоқчи эканларига назар солиб қўйишсин. Ушбу зотлар мана бу бидъат аҳли бўлмиш маломатчиларнинг “бобо”ларини ўз даврида илмий майдонда ер тишлатган эди. Энди булар тавба қилмас экан қиёмат кунида ўша залолатдаги боболари каби ер тишлашга ҳозирлик кўришсин!\nИслом тарихида воз кечилмас мерос қолдирган ашъарий-мотуридий уламолар, буюк шахсиятлардан айримларининг рўйхати:\n1. Қуръон илмлари ва тафсир борасидаги ашъарий-мотуридий уламолар:\nИмом Қуртубий, Имом Ибн Арабий, Имом Фахриддин Розий,имом Ибн Атийя, Жалолиддин Маҳаллий, Қози Байзовий, Имом Саъолибий, Абу Ҳайён, Ибнул Жазарий, Имом Заркаший, Жалолиддин Суютий, Олусий, Зарқоний, Насафий, Қосимий раҳимаҳумуллоҳ ва бошқалар...;\n2. Ҳадис илмлари борасидаги ашъарий-мотуридий уламолар:\n“Саҳиҳ Бухорий” ва “Саҳиҳ Муслим”нинг энг мўътабар шарҳларини ёзган зотлар:\nИмом Ҳоким, Имом Байҳақий, Хатиб Бағдодий, Ибн Асокир, Имом Хаттобий, Абу Нуъайм Асбиҳоний, Қози Иёз, Ибн Салоҳ, Мунзирий, Имом Нававий, Иззуддин ибн Абдуссалом, Ҳайсамий, Миззий, Ибн Ҳажар, Ибн Мунир, Ибн Баттол раҳимаҳумуллоҳ...\n“Сунан”ларнинг мўтабар шарҳлари мусаннифлари;\nИроқий, Ибн Ироқий, Ибн Жаммоа, Айний, Алоий, Ибн Фурок, Ибн Мулаққан, Ибн Дақиқул Ийд, Ибн Замлаконий, Зайлаъий, Суютий, Ибн Аллон, Саховий, Муновий, Алий Қорий, Байқуний, Лакнавий, Зубайдий ва бошқалар...\n3. Фиқҳ ва усул борасидаги ашъарий-мотуридий уламолар:\nИбн Нужайм, Косоний, Сарахсий, Зайлаъий, Ҳасфакий, Марғиноний, Камол ибн Ҳумом, Шурунбулоний, Ибн Амир Ҳож, Баздавий, Ходимий, Абдулазиз Бухорий, Ибн Обидийн, Таҳтовий ва бошқалар;\nИбн Рушд, Қурофий, Шотибий, Ибн Ҳожиб, Халил, Дирдийр, Боқиллоний, Ибн Арафа Дусуқий, Зарзуқ, Лаққоний, Зарқоний, Нафровий, Ибн Жиззий, Адавий, Ибн Ҳож, Саннусий, Ибн Алиш, Иззуддин ибн Абдуссалом ... ва бошқалар.\nЖувайний, Ибн Жувайний, Розий, Ғазолий, Омодий, Шийрозий, Исфироийний, Абу Саъд Мутаваллий Найсобурий, Самъоний, Ибн Салоҳ, Нававий, Рофеъий, Ибн Рофъаҳ, Азраъий, Иснавий, Субкий, Ибн Субкий, Байзовий, Ҳисний, Закариё Ансорий, Ибн Ҳажар Ҳайсамий, Ромлий, Ширбийний, Маҳаллий, Ибн Муқрий, Бужайримий, Бажурий, Ибн Қосим, Қалюбий, Амийра, Ғоззий, Ибн Нақийб, Аттор, Буноний, Димётий, Оли Аҳдал ва бошқалар...\n4. Луғат борасидаги ашъарий-мотуридий уламолар:\nЖуржоний, Ғазвиний, Ибн Анборий, Суютий, Ибн Молик, Ибн Ақил, Ибн Ҳишом, Ибн Манзур, Ферузободий, Зубайдий, Ибн Ҳожиб, азҳарий, Абу Ҳайён, Ибн асир, Ҳамавий, Ибн Форис, Кафавий, Ибн Ожуррум, Ҳаттоб, Аҳдал ва бошқалар...\n5. Ислом фатҳлари борасидаги ашъарий-мотуридий уламолар:\nНуриддин Шаҳид, Салоҳиддин Айюбий, Музаффар Қутуз, Зоҳир Бебарс, Султон Муҳаммад Фотиҳ, айюбийлар давридаги барча султонлар, мамлукийлар давридаги барча султонлар, усмонийлар давридаги барча султонлар, Мовороуннаҳр уламоларининг деярли юзда юзи мотуридий бўлган...\nХулоса қилиб айтганда, Ислом динининг асосларини Бухорийсиз, Муслимсиз, Заҳабийсиз, Ибн Таймиясиз тасаввур қилиб бўлмаганидек, ушбу рўйхатдаги зотларсиз ҳам Ислом илмлари ҳақида гапириш анча мушкул бўлади.\nНабий соллолоҳу алайҳи васаллам башорат берган жамоат, саводул аъзам мана шудир. Тарихдан бугунга қадар илмий майдонда асослари бир-бирига уйғун келган ушбу жамоа Росулуллоҳ соллолоҳу алайҳи васаллам башорат берган нажот топган жамоадир.\n"Умматим залолат узра жам бўлмайди",- деган муборак сўзларидан ҳам ушбу салобатли карвоннинг ҳақ йўлда эканини англаймиз.\nФиқҳда ҳанафий, шофеъий, моликий ва ҳанбалий бўлган улкан жамоат, ақидада ашъарий ва мотуридий мазҳабига амал қилган. Ашъарий ва мотуридийларни адашганга чиқариш Исломнинг қоқ белидан синдиришга уринишдир. Исломни синдира олмасликлари аниқку-я, аммо бунга кучаниб уринаётганларга раҳмимиз келади.\nЧироғиники Ҳақ ёндирди, қўйди,\nАни ким “пуф” деди, сақоли куйди.\nУшбу бўлимдаги бошқа мақолалар: « Олмониянинг Альтдорф шаҳрида исламофобияга қарши намойиш Иймон ва ҳаёт »


Биринчи кунлардан у менинг одамим эмаслигини англадим... • NeMolchi.uz\nБиринчи кунлардан у менинг одамим эмаслигини англадим…\n17 декабря, 2019 11 мая, 2020\nҲурматли иштирокчилар, менинг ҳикоям зўравонлик ҳақида эмас. Қуйида ўз ҳолатимни баён қилиб, холисона ва етарли маслаҳат ёки фикрингизга таянаман, чунки вазиятни ўзим баҳолай олмаяпман.\nТурмуш ўртоғим узоқ пайт давомида менинг орқамдан юриб, озири совчиларини юборган. Тўйимизга бир неча ой бўлди. Ота-онамнинг қистови билан турмушга чиқдим.\nБиринчи кунларданоқ сездимки, бу ҳиссий жиҳатдан менинг одамим эмас. Биз турли мавзуларда соатлаб гаплашишимиз мумкин, лекин севги ёки ҳис-туйғулар ҳақида эмас. У фақат бир марта севишини айтди. У ҳеч нарсани сезмагандай, ҳис-туйғулари ҳақида гапирмайди, фақат овқатланади, ухлайди, ишлайди. Шундан сўнг, менда деярли никоҳда севги борлигига ишончим йўқолди.\nКўп тортишамиз. Аввалига унга жуда боғланиб қолдим (жисмоний нуқтаи назардан), лекин аста-секин совий бошладим. Хаётимизнинг илк даврида дунёқараш ва эътиқодлардаги фарқ яққол билинган, бу ҳам кўплаб зиддиятларга сабаб бўлган, аммо вақт ўтиши билан бу бўшлиқ камайди.\nЯқинда билиб қолдим, тўйдан бир неча йил олдин, у турли қизлар билан гаплашган экан. Ҳатто у эски севгилисини унутмади, деб ўйладим, ажрашмоқчи ҳам бўлдим. Лекин у ёшликдаги хато, деб у мавзуни ёпди.\nТўйдан кейин аста-секин ортиб бораётган қандайдир ғамхўрликни, эътиборни ҳис этаётгандекман. Аммо шунга қарамай, ҳар бир жанжалда ўзимга ажрашаман, деб ваъда бераман. Фарзандимиз ота ҳам, она ҳам бир-бирини жуда севадиган оилада туғилишини истардим. Мен жуда таъсирчанман, эримнинг мени эркалашини хоҳлайман. Ундан кўп нарса сўрамаяпман.\nМен бир неча бор ўзим устимда кўпроқ ишлаб, карьера қилиб, кейин турмуш ўртоқ танламаганимга пушаймон бўлдим. Ҳар жанжалимиздан сўнг мен учун ажралиш масаласи кўндаланг турибди.\nҲурматли ўқувчилар, ёрдам беринг, гапириб берганларим — бу фақат инжиқликми ёки жиддик қарор қабул қилиш вақти келдими. Тажрибасизлигимдан ва жамиятимиз ва менталитетимизнинг консерватизмидан қўрқиб, дадил қадамлар ташлашдан қўрқаман.


БИРОВНИ МОЛИНИ БОТИЛ ЙЎЛ БИЛАН ЁЙИШ ҲАРОМ — Zamaxshariy.uz\nБИРОВНИ МОЛИНИ БОТИЛ ЙЎЛ БИЛАН ЁЙИШ ҲАРОМ\nАллоҳ таоло мусулмонларни ўзаро молларини ботил йўллар билан ейишдан қайтаради. Аллоҳ таоло қуръони каримда шундай дейди:\nяъни: “Эй, имон келтирганлар! Бир-бирларингизнинг молларингизни ботил йўллар билан емангиз”! (Нисо сураси 29-оят).\nБировнинг молини ботил йўл билан ейишга рибо, қимор, порахўрлик, алдамчилик, нархни сунъий равишда кўтариш, ўғрилик, қиморбозлик, товламачилик ва бошқалар киради.\nОдамларни норози қилиб, уларнинг маблағларини ўзлаштирадиганларни топган ҳаром луқмалари уларни дўзахнинг тубига тортади. Абу Ҳурайра разияллоҳу анҳу айтадилар: “Сизлардан ҳар бир киши оғзига тупроқ солиши ҳаром луқма солишидан кўра хайрлироқдир”. Абу Бакр Сиддиқ разияллоҳу анҳудан ривоят қилинади: “Расули Акрам саллаллоҳу алайҳи васаллам айтдилар: «Ҳаромдан озиқланган ҳеч бир жасад жаннатга кирмайди»” (Имом Абу Яъло ва Имом Баззор ривоятлари).\nШунинг учун ҳам Расулуллоҳ соллаллоҳу алайҳи васаллам шундай деганлар:\nПора берувчи жамиятда белгиланган низомни бузган, адолатли қонун мажмуасини ўз фойдасига ишлатган, ҳақсизлик қилиб ишини бажариб кетган ҳисобланади. Пора олувчи виждонини еган, ноҳақликка, адолатсизликка рози бўлган, ўз манфаатини ўйлаган, халқ ҳақига хиёнат қилган бўлади. Порахўрлик дунёнинг деярли ҳар бурчагида илдиз отган разил бир иллатдир. Амалдорларнинг ўз вазифаларини суистеъмол қилиб, шахсий манфаатларини биринчи ўринга қўйган ҳолда давлат мол-мулкидан фойдаланиши жамиятнинг турли хил жабҳаларда ўсиш ва ривожланишдан тўхтаб қолиши, оддий халқнинг ислоҳотларга бўлган ишончининг йўқолиши, одамларнинг ўз ҳаётларини ўзгартиришга қаратилган ташаббусларининг йўққа чиқиши сингари ўта салбий ҳолатларга олиб келиши мумкин.\nШунинг учун Пайғамбаримиз саллаллоҳу алайҳи васаллам мол-дунёни гўзал йўл билан талаб қилиш ҳақида шундай марҳамат қилганлар:\nҲалол луқма қалбга нур, тилга ҳикмат бўлиши ҳақида Пайғамбаримиз саллаллоҳу алайҳи васаллам шундай марҳамат қилганлар: яъни: “Ким қирқ кун ҳалол луқма еса, Аллоҳ таоло унинг қалбини мунаввар қилади ва қалбидаги ҳикмат булоқларини тилига чиқаради” (Имом Абу Нуайм ривояти). Демак, ҳар бир имонли киши тановул қилаётган луқмасига қаттиқ эътибор қилиши ва уни фақат ҳалол йўл билан топиши лозим. Бу ҳақда ҳадиси шарифда шундай келади. яъни: “Ким мол-дунёни қаердан топаётганига парво қилмаса, Аллоҳ таоло ҳам у кишини дўзахнинг қайси эшигидан киргизишига парво қилмайди” (Имом Дайламий ривояти).\nАллоҳ таоло қиёмат кунида қилган яхшиликларимизни тўзғиган ғуборга айлантириб қўймаслиги учун барчаларимизни ҳаромдан хазар қиладиган бандалардан қилсин.\nPrevious Post:ИСЛОМДА ФОЛБИНЛИК ҚОРАЛАНАДИ\nNext Post:МУҚАДДАС ДИНИМИЗДА СИЛАИ РАҲМ ТУШУНЧАСИ


Ғаниевга янги вазифа топширилган. Фармонга кўра, ҳокимга Халқаро ҳунармандчилик фестивалини ўтказиш доирасида Қўқон шаҳрида кенг кўламдаги ... ҳар икки йилда бир марта сентябрь ойида Қўқонда Халқаро ҳунармандчилик фестивали ва фестиваль доирасида “Ҳунармандчилик ва халқ ...\nЎрдадаги фестивал. Байрамни сиз ҳам томоша қилинг (фото)\nҚўқондаги биринчи халқаро ҳунармандчилик фестивалининг очилиш маросими бўлиб ўтади. Аммо қўқонликлар ва шаҳар меҳмонлари учун байрам аллақачон бошланиб кетган. Кеча кун ...\nТаниқли рассом Қўқонда улкан кўза ва пиёла чизди (фото)\nкўпчиликка таниш. Унинг навбатдаги ижодий иши илк маротаба Халқаро ҳунармандчилик фестивали ўтаётган Қўқон шаҳрида яна бўй кўрсатди. — Анжуманга ...\nХиёбон, тарихий маҳалла, сайилгоҳ. Қўқон ҳунармандчилик фестивалига қандай тайёргарлик кўрмоқда? (фото)\nХудоёрхон ўрдасида одам гавжум. Атрофда ҳам. Биринчи халқаро ҳунармандчилик фестивалининг очилишига бир кун қолди. Тайёргарлик жараёни ...\nҳудудидаги Худоёрхон қароргоҳида 10 – 15 сентябр кунлари Халқаро ҳунармандчилик фестивали бўлиб ўтади. Ушбу йирик тадбир «Ҳунарманд» уюшмаси, ... гул ҳунарманд усталарини бир жойга жамламоқда. Фестивал «Халқаро ҳунармандчилик фестивалини ўтказиш тўғрисида» 2018 йил 1 ноябрдаги Президент ...


АҚШдаги сайловлар: ғолиб йўқ, фарқ кичик, буёғига нима бўлади? - Zamin.uz\n22:53 / 04.11.2020\nАҚШдаги сайловлар: ғолиб йўқ, фарқ кичик, буёғига нима бўлади?\nКўплаб таҳлилчилар ва америкаликлар бир хулосада якдил: Байден ишлари яхшимас, Трамп эса прогнозларни йўққа чиқарди.\nНомзодлар кутилганидек одатда республикачилар ёки демократларга овоз бериши маълум бўлган штатларда ғолиб бўлишди. Кураш тақдири «иккиланувчи» штатларда - Жоржия, Пенсильвания, Мичиган ва Шимолий Каролинада ҳал бўлади. Флорида, Техас ва Оҳайо ҳам шу каби тебранувчи штатлар сирасидан эди, аммо бу штатларда Дональд Трамп ғолиб чиқиши аниқ бўлиб улгурди.\nФлорида учун кураш жуда қизғин кечди, бу штатда етакчилик деярли ҳар дақиқада ўзгариб турди, аммо Байденга штатнинг йирик округларидан бири Майами-Дейддагиларнинг овози етишмади, унинг штабидагилар ушбу округнинг қўллаб-қувватловидан умид қилишганди.\nТрамп эса кутилмаганда Флоридада испан тилли гуруҳларнинг овозларига эга чиқди, келиб чиқишига кўра Кубадан бўлганлар яшайдиган ҳудудларда у устунликка эришди.\nАммо Трампни ҳам ёқимсиз сюрприз кутиб турарди: одатда республикачиларники бўлган Аризона бу сафар Байденни маъқул кўрди. Бу штатда якуний натижалар маълум эмас, аммо «Ассошиэйтед пресс» таҳлилчилари бу ерда демократлар ғалаба қозонганига шубҳа қилмаяпти.\nАризона демократ президент учун 1996 йилдан буён овоз бермаган, аммо Байден шу штатда истиқомат қилувчи, келиб чиқишига кўра лотин америкалик бўлган ёшларнинг овозларига эга чиқишга урғу қаратди ва фаол кампания олиб борди.\nАризонадаги ғалаба унга 11 нафар делегат овозини олиб келади.\nТрамп Олий суд билан таҳдид қилмоқда\nОвозларни тўлиқ ҳисоблаш жараёни кўп вақтга чўзилиши мумкин. Айрим штатлар почта орқали юборилган овозларни ҳисоблашни бошламаган, айрим ҳудудларда овозларни ҳисоблаш 20 ноябрга қадар чўзилиши мумкин.\nАммо Дональд Трамп тонгда ўзини ғолиб деб эълон қилди ва Олий суд орқали овозларни ҳисоблашни тўхтатишга эришмоқчилигини айтди. Унинг фикрича, сайлов комиссияси почта орқали келган бюллетенлар натижасини рўкач қилган ҳолда сайлов натижаларини истаганча ўзгартириши мумкин.\nСир эмаски, сайлов кунидан бир неча ҳафта олдин почта орқали асосан демократлар овоз беришди. Республикачилар дарҳол бу усулда овоз бериш ишончсизлик туғдириши ва фирибгарликка йўл очиши мумкинлигини айтиб чиқишди.\nАммо почта орқали овоз бериш қонуний ҳисобланади. Тўғри, аввал бундан фойдаланиш учун маълум талаблар қўйилар эди. Бу сафарги сайловларда эса коронавирус пандемияси туфайли почта орқали овоз бериш оммалашди.\nBBC’нинг Шимолий Америка бўйича муҳаррири Энтони Зуркернинг фикрича, Трампнинг талаби кутилмаган ҳол эмас. У бир неча ҳафта мобайнида агар сайлов натижалари дурангга яқин бўлса, демократларни фирибгарликда ва ўзининг овозларини ўғирлашда айблашини айтиб келди.\n«Бу барча қўрққан сценарий эди. АҚШ президенти овозларни санаш жараёнини таҳдид остида қолдирди. Бу жараён муддатидан илгари ёки почта орқали овоз бериш ҳозиргидек оммабоп бўлмаган йилларда ҳам сайловдан кейин бир неча кунга чўзилган.\nТрампнинг баёнотидан кейин вице-президент Майк Пенс унинг сўзларини юмшатишга уринди. Овозларни санаш жараёни ниҳоясига етмагунча, ғолиб чиққанликларини эълон қилишдан бош тортди.\nБу сиёсий ноаниқлик даврида Америка раҳбарининг кутилган хатти-ҳаракатларига кўпроқ мос келади. Аммо зиён етказиб бўлинди. Ғолиб чиқиш-чиқмаслигидан қатъи назар, Трамп бу сайловларга соя ташлаб бўлди. Бу эса АҚШ демократиясининг бутун механизмини савол остига қўяди», дея ёзди Зуркер.\nҚайси штатлар президент ким бўлишини аниқлайди?\nТрамп ва Байден ўртасидаги кураш ҳали тугамайди. Қуйида бу сайлов тақдири қаерда ҳал бўлиши ва ҳозир нимага эътибор қаратиш зарурлиги ҳақида.\nДональд Трамп Флорида, Оҳайо ва Техас каби муҳим штатларда ғолиб чиқишни уддалади, аммо у иккинчи муддатга сайланиш учун яна бир неча муҳим штатларда ғалаба қилиши керак. Байденда ҳам ғалаба учун бир неча йўналишлар бор.\nОвозларни ҳисоблаш давом этаётган муҳим штатлар:\nАризона (11 делегат). Анъанага кўра республикачи штат, бу йил эса ғолибни аниқлаш учун муҳим майдонга айланди. Овозларнинг 99 фоизи ҳисоблаб чиқилган ҳолатда Байден олдинда бормоқда - 51 фоиз. Кўплаб нашрлар у бу штатда устун келганига шубҳа йўқлигини ёзмоқда. Аммо ҳали кутиш керак.\nЖоржия (16). Республикачиларнинг яна бир таянч штати, аммо бу сафарги сайловда бу штат ҳам иккиланувчи штатлардан бирига айланди. Айни вақтда, овозларнинг 90 фоиздан ортиғи ҳисоблаб чиқилган вақтда Трамп 50 фоиздан ортиқроқ овоз билан бироз олдинда бормоқда, аммо Атланта ва шаҳар атрофидаги бюллетенлар ҳисоблаб чиқилмаган.\nНевада (6). Байден бу штатда кутилганидан қийинроқ рақобатга дуч келди. Айни вақтда у арзимас фарқ билан олдинда бормоқда - овозларнинг 86 фоизи ҳисобланган, 49,3 фоизга 48,7 фоиз.\nВисконсин (10). Ўрта Ғарбдаги асосий кураш майдони. Штат 20 йил мобайнида демократларни қўллаб келган, фақат 2016 йилда Трамп учун овоз берган. Ҳозирда бу штатда овозларнинг 97 фоизи ҳисоблаб чиқилган, Байден кичик устунликка эга - 49,5 фоизга 48,8 фоиз.\nМичиган (16). Сўнгги соатларда Мичиганда ҳам Байден олдинга чиқиб олгани ҳақида хабарлар келди. Аммо бу ҳаммаси ҳал бўлди дегани эмас. 90 фоиз овоз ҳисобланган ҳолатда унинг устунлиги 49,3 фоизга 49,1 фоиз.\nПенсильвания (20). Бу штатда сайлов тақдири ҳал бўлиши мумкин. Бу ерда Трамп анча илгарилаб кетган, аммо ҳали почта орқали юборилган кўп сонли бюллетенлар ҳисоблаб чиқилмаган, якуний натижалар жумагача аниқ бўлмаслиги мумкин.\nШимолий Каролинада ҳам 15 делегат бор. Бу штат республикачиларники ва амалда ҳам бу ўз исботини топмоқда - 95 фоиз овоз ҳисобланган ҳолатда Трамп 50 фоиздан ортиқ овозга эга. Шунингдек, Мэн (4) ва Аляскада (3) овозлар ҳисобланиши давом этмоқда, бу штатларнинг биринчиси демократларни, иккинчиси республикачиларни қўллаб-қувватлайди.\nАйни вақтгача Байден 224 овозни нақд қилиб бўлган, Трампда 213 овоз. Президентликка сайланиш учун 270 овоз талаб этилади.\nОвозлар ҳисоблаб бўлинмаган, лекин Байден устунлик қилаётган штатлар - Аризона, Невада, Мэн, Висконсин ва Мичиган унга жами 47 овоз бериши мумкин, бу эса у якунда 271 овоз олишини таъминлайди.\nТрамп эса кейинги тўрт йилда ҳам Оқ уйда қолиши учун Жоржия, Шимолий Каролина, Пенсильвания ва Аляскадан (жами 54) ташқари яна бир штатда ғолиб бўлиши талаб этилади. “Замин” янгиликларини “Инстаграм”да кузатиб боринг\n22-10-2020, 10:15, Дунё


51-сон 01.03.2011 й. БОҒДОРЧИЛИК-УЗУМЧИЛИК ШИРКАТЛАРИ ТЎҒРИСИДАГИ НИЗОМНИ ТАСДИҚЛАШ ҲАҚИДА\n51-сон 01.03.2011 й\n2.03.00.00.00 Фуқаролик қонунчилиги / 03.03.00.00 Юридик шахслар / 03.03.10.00 Нотижорат ташкилотлари / 03.03.10.01 Умумий қоидалар;\n3.09.00.00.00 Тадбиркорлик ва хўжалик фаолияти / 09.14.00.00 Қишлоқ хўжалиги / 09.14.09.00 Қишлоқ хўжалиги тармоқлари / 09.14.09.04 Боғдорчилик. Узумчилик]\nБОҒДОРЧИЛИК-УЗУМЧИЛИК ШИРКАТЛАРИ ТЎҒРИСИДАГИ НИЗОМНИ ТАСДИҚЛАШ ҲАҚИДА\nБоғдорчилик-узумчилик ширкатлари фаолиятини тартибга солиш, шунингдек уларнинг аъзолари ҳуқуқлари ва қонуний манфаатларини ҳимоя қилиш мақсадида Вазирлар Маҳкамаси қарор қилади:\n1. Боғдорчилик-узумчилик ширкатлари тўғрисидаги низом иловага мувофиқ тасдиқлансин.\n2. Қорақалпоғистон Республикаси Вазирлар Кенгаши, вилоятлар, туманлар ва шаҳарлар ҳокимликлари уч ой муддатда боғдорчилик-узумчилик ширкатларининг ушбу қарорга мувофиқ қайта рўйхатдан ўтказилишини таъминласинлар.\nБунда ширкатларнинг жамоавий боғдорчилик ва узумчиликни юритиш учун бошқача ҳуқуқларда ер участкаларини белгиланган тартибда олган аъзолари Ўзбекистон Республикаси Ер кодексига мувофиқ ер участкасига меросга қолдириладиган умрбод эгалик қилиш ҳуқуқларидан фойдаланиши белгилаб қўйилсин.\nЎзбекистон ССР Министрлар Совети ва Ўзбекистон касаба уюшмалари республика кенгашининг «Боғдорчилик ширкатларининг намунавий уставини тасдиқлаш тўғрисида» 1986 йил 26 августдаги 422-сон қарори (ЎзССР ҚТ, 1986 й., 8-сон, 33-модда);\nВазирлар Маҳкамасининг 1992 йил 4 мартдаги 98-сон қарори билан тасдиқланган Ўзбекистон Республикаси Ҳукуматининг айрим қарорларига киритилаётган ўзгартиришларнинг 4-банди;\nВазирлар Маҳкамасининг 1993 йил 19 октябрдаги 505-сон қарори билан тасдиқланган Ўзбекистон Республикаси Ҳукуматининг айрим қарорларига киритилаётган ўзгартиришларнинг 14-банди.\nВазирлар Маҳкамасининг 2011 йил 1 мартдаги 51-сон қарорига\nБоғдорчилик-узумчилик ширкатлари тўғрисида\n1. Ушбу Низом боғдорчилик-узумчилик ширкатлари мақомини ва фаолиятининг ташкилий асосларини, шунингдек жамоавий боғдорчилик ва узумчиликни юритиш учун ер участкалари бериш ҳамда улардан фойдаланиш тартиби ва шартларини белгилайди.\n2. Боғдорчилик-узумчилик ширкати (кейинги ўринларда ширкат деб аталади) ширкат аъзоларига умумий ижтимоий-хўжалик вазифаларини ҳал этишда ҳамда боғдорчилик ва узумчиликни юритишда кўмаклашиш учун жисмоний шахслар томонидан ихтиёрий асосларда таъсис этилган нотижорат ташкилот ҳисобланади.\n3. Жамоавий боғдорчилик ва узумчиликни юритиш учун фуқароларга ер участкаси корхоналар, ташкилотлар ва муассасаларнинг ёки фуқаролар гуруҳининг илтимосномасига биноан, қонун ҳужжатларида белгиланган тартибда туман ҳокими томонидан берилади.\nЖамоавий боғдорчилик ва узумчиликни ташкил этиш учун фуқаролар боғдорчилик-узумчилик ширкатларига бирлашадилар.\nБоғдорчилик-узумчилик ширкати унинг аъзолигига киришни хоҳловчилар камида 30 киши бўлганда ташкил этилиши мумкин.\n4. Ширкатни давлат рўйхатидан ўтказиш қонун ҳужжатларида белгиланган тартибда, туманлар ҳокимликлари томонидан амалга оширилади.\n5. Ширкат юридик шахс ҳисобланади, ўз номи ёзилган штампга, муҳрга ва бланкаларга, шунингдек банкда ҳисоб рақамларига эга бўлади ҳамда ўз фаолиятини ширкат уставига мувофиқ амалга оширади.\n6. Ширкат алоҳида мол-мулкка эга бўлади ва ўз мажбуриятлари бўйича ушбу мол-мулк билан жавоб беради, ўз номидан мулкий ва шахсий номулкий ҳуқуқларни амалга оширади, мажбуриятлар қабул қилади, судда даъвогар ва жавобгар бўлиши мумкин.\nШиркат ўз аъзоларининг мажбуриятлари бўйича жавоб бермайди. Ширкат аъзолари ширкатнинг мажбуриятлари бўйича жавоб бермайди.\n7. Давлат маҳаллий давлат ҳокимияти органлари орқали ширкатлар ва уларнинг аъзолари ҳуқуқлари ҳамда қонуний манфаатлари ҳимоя қилинишини кафолатлайди, уларни ривожлантириш ва мустаҳкамлашга кўмаклашади, уларга зарур ташкилий ёрдам кўрсатади.\n8. Ширкатнинг ташкил этилиши ва фаолияти билан боғлиқ ҳолда пайдо бўладиган ер муносабатлари ер қонунчилиги билан тартибга солинади.\nУмумий фойдаланиладиган ерлар ширкатга доимий фойдаланиш ҳуқуқи билан берилади.\nШиркат аъзоларига ер участкалари жамоавий боғдорчилик ва узумчиликни юритиш учун меросга қолдириладиган умрбод эгалик қилиш ҳуқуқи билан берилади.\nII. Ширкатлар фаолиятининг мақсади ва предмети\n9. Жамоавий боғдорчилик ва узумчиликни юритиш учун умумий фойдаланиладиган объектларни биргаликда бошқариш ва улардан фойдаланиш мақсадида ташкил этилган жисмоний шахсларнинг бирлашмаси ширкат ҳисобланади.\n10. Қуйидагилар ширкат фаолиятининг предмети ҳисобланади:\nширкат ҳудудини ободонлаштириш;\nмева, резаворлар ва бошқа қишлоқ хўжалиги экинлари ўстириш учун ер участкаларини ўзлаштириш ва улардан фойдаланишда ширкат аъзоларига кўмаклашиш;\nдавлат органларида, фуқароларнинг ўзини ўзи бошқариш органларида, судларда, шунингдек бошқа юридик ва жисмоний шахслар билан ўзаро муносабатларда ширкат аъзоларининг умумий манфаатларини ифодалаш;\nширкат аъзоларининг ҳуқуқлари ва манфаатларини ҳимоя қилиш;\nширкат ҳудудида ёнғинга қарши хавфсизликни таъминлаш;\nкоммуникациялар, муҳандислик инфратузилмаси объектлари, умумий фойдаланиладиган бошқа иморатлар ва иншоотлар қуриш ҳамда улардан фойдаланиш;\nқонун ҳужжатларида тақиқланмаган бошқа фаолиятни амалга ошириш.\nIII. Ширкатнинг ҳуқуқ ва мажбуриятлари\n11. Ширкат қуйидаги ҳуқуқларга эга:\nширкат аъзоларининг умумий мол-мулкини, ширкатнинг ер участкаси ва мол-мулкини сақлаш усулларини белгилаш;\nширкат аъзоларининг ширкат аъзолигига кириш ва умумий харажатлар учун ҳар ойлик мажбурий бадаллари миқдорларини, шу жумладан ширкат аъзоларининг умумий мол-мулкини бошқариш, уларга хизмат кўрсатиш ва уларни таъмирлаш бўйича зарур харажатларни, ширкатнинг ер участкаси ва мол-мулкини сақлаш харажатларини, ширкат фаолияти билан боғлиқ бўлган бошқа умумий харажатларни белгилаш;\nширкат аъзоларининг умумий мол-мулкини, ширкатнинг ер участкаси ва мол-мулкини бошқариш, уларга хизмат кўрсатиш ва уларни таъмирлаш, шунингдек коммунал ва бошқа хизматлар кўрсатиш юзасидан қонун ҳужжатларига мувофиқ юридик ва жисмоний шахслар билан шартномалар тузиш;\nширкат аъзоларининг умумий мол-мулкидан, ширкатнинг ер участкаси ва мол-мулкидан қонун ҳужжатларида ва ширкат уставида белгиланган тартибда фойдаланиш қоидаларини белгилаш;\nбанк кредитларидан қонун ҳужжатларида назарда тутилган тартибда ва шартларда фойдаланиш;\nширкат фаолияти билан бевосита боғлиқ бўлган хўжалик иморатлари ва бошқа иморатлар қуриш учун ер участкаларини доимий фойдаланишга белгиланган тартибда олиш;\nмаҳаллий давлат ҳокимияти органларининг лойиҳалаш ва қуриш учун ер участкаси танлаш ва ажратиш тўғрисидаги қарорлари асосида ишлаб чиқилган, келишилган ва белгиланган тартибда тасдиқланган лойиҳа-смета ҳужжатларига мувофиқ ширкат фаолияти билан бевосита боғлиқ бўлган хўжалик иморатлари ва бошқа иморатлар қуриш;\nшаҳарсозлик нормалари ва қоидаларига мувофиқ ширкат аъзоларининг умумий мол-мулкини реконструкция қилиш;\nумумий мол-мулк объектини таъмирлаш, тиклаш зарур бўлган тақдирда ёки ширкат аъзоларининг кўчмас мол-мулкига етказилиши мумкин бўлган зарарнинг олдини олиш учун боғдорчилик-узумчилик ер участкасидан фойдалана олиш;\nширкат аъзоларининг ҳуқуқлари ва қонуний манфаатларини бузмайдиган ҳолатларда умумий мол-мулкнинг бир қисмини бошқа шахсларга фойдаланишга ёки чекланган ҳолда фойдаланишга ширкат уставида белгиланган тартибда бериш;\nширкат аъзолари учун ишларни бажариш ва уларга хизматлар кўрсатиш;\nқонун ҳужжатларига мувофиқ, устав мақсадлари доирасида тадбиркорлик фаолияти билан шуғулланиш;\nушбу Низомда ва ширкат уставида назарда тутилган мақсадлар учун унинг маблағларидан фойдаланган ҳолда махсус жамғармалар ташкил этиш;\nқонун ҳужжатларида белгиланган тартибда ширкат аъзосига ширкат аъзолари умумий йиғилишида белгиланган бадалларни тўлаш, ширкатга етказилган зарарларни тўлиқ қоплаш тўғрисида талаб қўйиш;\nфаолиятнинг умумий масалаларини ҳал этиш учун ташкил этиладиган боғдорчилик-узумчилик ширкатлари бирлашмаларига (уюшмаларига, иттифоқларига) кириш ва улар таркибидан чиқиш;\nширкат аъзоларидан улар ёки уларнинг вакиллари билан алоқа боғлаш учун боғланиш маълумотларини (почта ва/ёки электрон манзилини, телефон рақамларини) сўраб олиш.\nШиркат қонун ҳужжатларига мувофиқ бошқа ҳуқуқларга ҳам эга бўлиши мумкин.\n12. Ширкат қуйидагиларга мажбур:\nбелгиланган қоидалар, нормалар ва стандартларга, шунингдек ширкат аъзоларининг умумий йиғилиши қарорларига мувофиқ ширкат аъзоларининг умумий мол-мулки, ширкатнинг ер участкаси ва мол-мулки эҳтиёт қилиниши ва сақланишини таъминлаш;\nушбу Низомнинг ҳамда ширкат аъзоларининг умумий йиғилиши қарорлари бажарилишини таъминлаш;\nҳар йили ширкат аъзоларининг умумий мол-мулкини, ширкатнинг ер участкаси ва мол-мулкини сақлаш бўйича ишлар режасини белгилаш, шунингдек ширкат аъзоларининг умумий йиғилишида тасдиқлаш учун унинг бажарилиши тўғрисида ҳисобот тузиш;\nҳар йили ширкатнинг даромадлари ва харажатлари сметасини ҳамда ширкат аъзоларининг умумий йиғилишида тасдиқлаш учун унинг бажарилиши бўйича ҳисобот тузиш;\nширкат аъзоларининг умумий йиғилишида белгиланган бадалларнинг ўз вақтида тушишини таъминлаш;\nширкат аъзоларининг умумий мол-мулки ва ер участкаларидан ширкатнинг барча аъзолари томонидан фойдаланиш қоидаларига риоя этилишини таъминлаш;\nбиноларнинг барча мулкдорлари, ижарачилари томонидан ширкат аъзоларининг умумий мол-мулкидан, ширкатнинг ер участкаси ва мол-мулкидан фойдаланиш қоидаларига риоя этилишини таъминлаш;\nширкат аъзоларининг учинчи шахслар билан ширкат аъзолари умумий мол-мулкини сақлаш, уларга эгалик қилиш ва улардан фойдаланиш, коммунал хизматлар кўрсатиш билан боғлиқ муносабатларида, шунингдек қонун ҳужжатларида назарда тутилган бошқа ҳолатларда ширкат аъзоларининг манфаатларини ифодалаш ва ҳимоя қилиш;\nширкат аъзоларига ширкат аъзолари умумий мол-мулкининг ҳолати, амалга оширилган ва ошириладиган харажатлар тўғрисида ахборот бериш, ширкат аъзоларининг умумий мажлисида ҳисобот бериш.\nШиркат қонун ҳужжатларида назарда тутилган бошқа мажбуриятларни ҳам олиши мумкин.\nIV. Ширкатга аъзолик. Ширкат аъзоларининг ҳуқуқ ва мажбуриятлари\n13. Ўзбекистон Республикасининг боғдорчилик-узумчилик ер участкаларига меросга қолдириладиган умрбод эгалик қилиш ҳуқуқини олган фуқаролари ширкат аъзолари ҳисобланадилар.\n14. Ширкатга аъзолик боғдорчилик-узумчилик ер участкалари эгаларида ширкат аъзоларининг умумий йиғилишида ширкат таркибига қабул қилиш тўғрисида қарор чиққан кундан бошлаб пайдо бўлади.\n15. Ширкатга аъзолик қуйидаги ҳолларда тўхтатилади:\nер ҳақидаги қонунларга мувофиқ ер участкасига бўлган ҳуқуқнинг тўхтатилиши;\nиморат ва иншоотга мулк ҳуқуқининг тўхтатилиши;\nаъзонинг ёзма ариза бўйича ширкатдан ихтиёрий чиқиши.\nШиркатга аъзолик қонун ҳужжатларида назарда тутилган бошқа ҳолларда ҳам тўхтатилиши мумкин.\n16. Ер участкасига бўлган ҳуқуқ ер ҳақидаги қонунларга мувофиқ тўхтатилади.\nЕр участкасига бўлган ҳуқуқнинг тўхтатилиши туман (шаҳар) ҳокимининг қарори билан, белгиланган тартибда амалга оширилади.\nЕр участкасини олиб қўйиш ҳоллари ер участкасига бўлган ҳуқуқ тўхтатилганда ширкат аъзоларининг кўрган зарарлари қонун ҳужжатларида белгиланган тартибда тўланади.\n17. Ушбу Низомнинг 15-бандида кўрсатилган асослар бўйича ширкатдан аъзоларни чиқариш ширкат бошқарувининг илтимосномаси бўйича туман (шаҳар) ҳокимининг қарори билан амалга оширилади.\nБўшаб қолган ер участкаси ширкат бошқарувининг тавсияси ҳисобга олинган ҳолда туман (шаҳар) ҳокимининг қарори билан, белгиланган тартибда бошқа шахсга берилади.\nАгар фуқаролар ёки улар билан бирга яшайдиган ва у билан умумий хўжалик юритадиган уларнинг оила аъзолари деҳқон хўжалигини юритиш учун томорқа ер участкаларидан фойдалансалар ёки бошқа ширкатнинг аъзолари ҳисоблансалар бундай фуқаролар ширкат аъзолари бўлиши мумкин эмас.\n18. Ширкат ташкил этилган ҳудуддаги иморатни сотиб олувчи шахслар уларда иморат ва иншоотга мулк ҳуқуқи пайдо бўлган ва улар ширкат аъзоларининг умумий йиғилиши қарори билан ширкат аъзолигига қабул қилинган пайтдан бошлаб ширкат аъзоларига айланадилар.\nШиркат аъзосининг боғдорчилик-узумчилик ер участкасидаги кўчмас мулк объектига бўлган ҳуқуқларни бериш билан боғлиқ битимлар нотариал тасдиқланиши ва давлат рўйхатидан ўтказилиши керак.\n19. Ширкат аъзолари қуйидаги бадалларни тўлайдилар:\nкириш бадаллари — ташкилий сарф-харажатларга ва ҳужжатларни расмийлаштиришга ширкат аъзолари томонидан тўланган пул маблағлари;\nаъзолик бадаллари — ширкат билан меҳнат шартномалари тузган ходимлар меҳнатига ҳақ тўлаш ва ширкатнинг бошқа жорий харажатлари учун ҳар ойда тўланадиган пул маблағлари;\nмақсадли бадаллар — умумий фойдаланиладиган объектларни сотиб олиш (ташкил этиш) учун тўланган пул маблағлари.\n20. Ҳар бир бадал турининг миқдори ширкат аъзоларининг умумий йиғилиши қарори билан белгиланади.\n21. Ширкат аъзоси:\nширкатнинг бошқа аъзолари розилигисиз ўз мол-мулкини мустақил тасарруф этиш;\nбоғдорчилик-узумчилик ер участкасининг мақсадли вазифасига мувофиқ унда мустақил хўжалик юритиш;\nшаҳарсозлик, экологик, санитария-гигиена, ёнғинга қарши ва бошқа норматив ҳужжатларга мувофиқ боғдорчилик-узумчилик ер участкасида мавжуд иморатлар ва иншоотларни реконструкция қилиш ва қуриш;\nҳам шахсан ўзи, ҳам ўз вакили орқали ширкат фаолиятида қатнашиш, шунингдек ширкатнинг бошқарув органларига сайлаш ва сайланиш;\nширкат фаолияти бошқарувини такомиллаштириш, унинг органлари ишидаги камчиликларни бартараф этиш юзасидан таклифлар киритиш;\nширкатнинг фаолияти, мол-мулкининг ҳолати ва қилинган сарф-харажатлари тўғрисида маълумот олиш;\nширкат аъзолари умумий йиғилиши ва ширкат бошқарувининг унинг ҳуқуқлари ва қонуний манфаатларини бузадиган қарорларини ҳақиқий эмас деб эътироф этиш тўғрисида судга мурожаат қилиш;\nқонун ҳужжатларида назарда тутилган бошқа хатти-ҳаракатларни амалга ошириш ҳуқуқига эга.\n22. Ширкат аъзоси:\nширкат аъзолари умумий йиғилиши ва ширкат бошқарувининг қарорларини бажаришга;\nбоғдорчилик-узумчилик ер участкасидан унинг мақсадли вазифаларига мувофиқ фойдаланишга;\nшаҳарсозлик, экология, техник, ёнғинга қарши ҳамда санитария қоидаларига ва боғдорчилик-узумчилик ер участкасини сақлаш меъёрларига риоя қилишга;\nумумий мулкни сақлаш ва таъмирлаш бўйича харажатларни қоплаш учун зарур бўлган кириш, аъзолик ва мақсадли бадалларни ўзига тегишли ер участкаси майдони улушига мутаносиб равишда ўз вақтида тўлашга ва харажатларда қатнашишга, коммунал хизматларни ўз вақтида тўлашга;\nсолиқлар ва бошқа мажбурий тўловларни ўз вақтида тўлашга;\nумумий мулк объектларидан бошқа мулкдорларнинг ҳуқуқлари ва манфаатларини бузмасдан фақат уларнинг тўғридан-тўғри вазифасига кўра фойдаланишга;\nумумий мулк объектларини тиклаш зарур бўлганда ёки ширкатнинг бошқа аъзолари мол-мулкига етказилиши эҳтимоли бўлган зарарнинг олдини олиш учун боғдорчилик-узумчилик ер участкасига киришни таъминлашга мажбур.\nШиркат аъзолари қонун ҳужжатларида назарда тутилган бошқа мажбуриятларни ҳам олиши мумкин.\nV. Ширкатнинг мол-мулки ва маблағлари\n23. Умумий фойдаланиладиган мол-мулк ширкат томонидан кириш бадаллари ва мақсадли бадаллар ҳисобига сотиб олинади ёки ташкил этилади.\n24. Умумий фойдаланиладиган мол-мулк ширкатнинг якка тартибда боғдорчилик ва узумчилик билан шуғулланадиган аъзоларининг умумий улушли мулки ҳисобланади.\n25. Ширкат аъзоларининг умумий йиғилиши қарори бўйича ташкил этилган махсус жамғарма маблағлари ҳисобига сотиб олинган ёки ташкил этилган умумий фойдаланиладиган мол-мулк ширкатнинг мол-мулки ҳисобланади.\n26. Ширкатнинг хўжалик фаолиятидан олинган даромадлар, шунингдек қонун ҳужжатларига мувофиқ ширкатга берилган маблағлар махсус жамғармани ташкил этади.\n27. Махсус жамғарма маблағлари ширкат фаолиятининг мақсадлари ва предметини амалга ошириш учун сарфланади.\n28. Санитария, ёнғинга қарши, техник талабларга жавоб берадиган, доимий яшаш учун фойдаланишга яроқли бўлган иморатлар ширкат аъзосининг аризасига кўра ҳамда архитектура ва қурилиш органларининг хулосаси бўйича туман (шаҳар) ҳокими томонидан тураржой тоифасига ўтказилиши мумкин.\nVI. Ширкатнинг бошқарув органлари\n29. Қуйидагилар ширкатнинг бошқарув органлари ҳисобланади:\nширкат аъзоларининг умумий йиғилиши;\n30. Ширкат аъзоларининг умумий йиғилиши ширкатни бошқаришнинг юқори органи ҳисобланади. Умумий йиғилиш бир йилда камида бир марта чақирилади.\n31. Ширкат аъзоларининг йиллик умумий йиғилиши молиявий йил тамом бўлгандан кейин 60 кундан кечикмай ўтказилади.\nШиркат аъзоларининг навбатдан ташқари умумий йиғилиши бошқарувнинг, ширкат аъзолари умумий сонининг камида 10 фоизини ташкил этадиган ширкат аъзоларининг ташаббуси билан, шунингдек тафтиш комиссияси ёки маҳаллий давлат ҳокимияти органларининг талаби бўйича чақирилиши мумкин.\n32. Ширкат аъзоларининг умумий йиғилишини чақириш тартиби ширкатнинг таъсис ҳужжатларида белгиланади.\n33. Қуйидаги масалаларни ҳал этиш ширкат аъзолари умумий йиғилишининг мутлақ ваколатига киради:\nширкат уставини тасдиқлаш, унга ўзгартириш ва қўшимчалар киритиш ёки ширкатнинг янги таҳрирдаги уставини тасдиқлаш;\nбошқарувни ва тафтиш комиссиясини сайлаш ҳамда уларнинг ваколатларини муддатидан олдин тўхтатиш;\nдаромадлар ва харажатларнинг йиллик сметасини, шунингдек унинг ижроси тўғрисидаги ҳисоботни тасдиқлаш, ширкатнинг кириш, аъзолик ва мақсадли бадаллари миқдорларини белгилаш;\nширкатнинг махсус жамғармасини ташкил этиш;\nширкат аъзоларининг бошқарув раисининг фаолиятига ва ширкатнинг тафтиш комиссиясига тегишли аризалари ва шикоятларини кўриб чиқиш;\nширкатнинг штатдаги ходимлари ички меҳнат тартиби қоидаларини қабул қилиш ва ўзгартириш;\nқонун ҳужжатларида белгиланган тартибда асбоб-ускуналар, анжомлар ва бошқа моддий бойликларни сотиб олиш, сотиш, бериш, алмаштириш, ижарага бериш тўғрисида, шунингдек уларни балансдан чиқариш ҳақида қарорлар қабул қилиш;\nширкатнинг ҳудудида иморатлар солиш ва иншоотларни тиклаш, уставда қайд этилган мақсадларни бажариш учун кўчмас мулкни сотиб олиш тўғрисида қарорлар қабул қилиш;\nқарз маблағлари, шу жумладан банк кредитлари олиш тўғрисида қарор қабул қилиш;\nширкатнинг хўжалик фаолиятидан олинган даромаддан фойдаланиш йўналишларини белгилаш;\nширкатга янги аъзоларни қабул қилиш ва аъзоларни ширкатдан чиқариш;\nқонун ҳужжатларида ва ширкатнинг таъсис ҳужжатларида назарда тутилган бошқа масалаларни ҳал этиш.\nҚонун ҳужжатларига мувофиқ бошқа масалалар ҳам ширкат аъзоларининг умумий йиғилиши ваколатига тегишли бўлиши мумкин.\n34. Ширкатнинг жорий фаолиятига раҳбарлик қилиш бошқарув томонидан амалга оширилади.\n35. Ширкат бошқаруви умумий йиғилиш томонидан ширкатнинг аъзоларидан сайланади.\n36. Бошқарув аъзоларини сайлаш, шунингдек ширкатнинг бошқарув фаолиятини амалга ошириш тартиби ширкат уставида белгиланади.\n37. Қуйидаги масалаларни ҳал этиш бошқарув ваколатига киради:\nумумий йиғилишни чақириш ва ўтказишни ташкил этиш;\nдаромадлар ва харажатларнинг йиллик сметаси лойиҳасини, шунингдек унинг ижроси тўғрисидаги ҳисоботни тузиш;\nумумий фойдаланиладиган объектларга хизмат кўрсатиш ва уларни таъмирлаш, шунингдек сақлаш юзасидан шартномалар тузиш;\nумумий йиғилиш томонидан тасдиқланган даромадлар ва харажатлар сметасига мувофиқ ширкат маблағларини тасарруф этиш;\nширкат аъзолари томонидан ширкат аъзолари умумий йиғилишида белгиланадиган бадалларнинг ўз вақтида тўланишини назорат қилиш;\nиш юритиш, бухгалтерия ҳисоби ва ҳисоботини юритиш;\nхўжалик фаолиятини юритиш учун ижро этувчи директорни ёллаш;\nширкатнинг мол-мулкига хизмат кўрсатиш ва хўжалик фаолиятини юритиш, шу жумладан иш юритиш, бухгалтерия ҳисоби ва ҳисоботини юритиш учун ходимлар ёллаш;\n38. Ширкат молия-хўжалик фаолиятини назорат қилиш учун унинг аъзоларининг умумий йиғилиши ширкат аъзоларидан камида уч кишидан иборат таркибда тафтиш комиссияси сайлайди.\n39. Тафтиш комиссияси икки йилдан ортиқ бўлмаган муддатга сайланади. Ширкат бошқаруви аъзолари тафтиш комиссияси таркибига кириши мумкин эмас.\n40. Ширкатнинг молия-хўжалик фаолиятини ва унинг бошқарувини текшириш учун ширкат аъзоларининг умумий йиғилиши аудиторлик ташкилотини жалб этиш ҳуқуқига эга.\n41. Тафтиш комиссияси:\nширкатнинг молия-хўжалик фаолиятини бир йилда камида бир марта режали тафтишдан ўтказади;\nширкат аъзолари умумий йиғилишига йиллик ҳисобот ҳамда мажбурий тўловлар ва бадаллар миқдорлари бўйича хулосани тақдим этади;\nўз фаолияти тўғрисида умумий йиғилишда ҳисобот беради;\nширкатнинг молия-хўжалик фаолияти юзасидан қонун ҳужжатлари талабларига, ширкатнинг таъсис ҳужжатларига риоя этилишини назорат қилади.\nVII. Ширкатни қайта ташкил этиш ва тугатиш\n42. Ширкатни қайта ташкил этиш ва тугатиш ширкат аъзоларининг умумий йиғилиши қарори ёхуд қонун ҳужжатларида белгиланган асос бўйича ва тартибда суднинг қарори билан амалга оширилади.\n43. Ширкатни тугатишда кредиторларнинг талаблари қондирилгандан кейин қоладиган мол-мулк ширкат аъзолари ўртасида ширкат аъзоларининг ширкат мол-мулкини шакллантиришдаги улушига мутаносиб равишда тақсимланади.\n(Ўзбекистон Республикаси қонун ҳужжатлари тўплами, 2011 й., 9-сон, 90-модда)


Қарағандида қутқарувчилар учун катерлар ишлаб чиқарилмоқда QARAǴANDY. Kazinform – Қарағанди вилоятида кичик катерлар ишлаб чиқарилади. Уларни қутқарувчилар, сув ҳавзаларида қўриқчилар ва патруллар томонидан қўлланилади, керак бўлганда аҳолилар фойдаланадилар, дея хабар беради Kazinform Қарағанди вилояти ҳокимлиги матбуот хизматига таяниб.\nҚозоғистонда ўқувчилар мактабга қандай кийим кийишини ота-оналар ҳал қилади NUR-SULTAN. Kazinform – Қозоғистонда ўқувчилар мактабга қандай кийим кийиб келишларини энди ота-оналарнинг ўзлари ҳал қилишади. Бу ҳақда Kazinform ҚР Таълим ва фан вазирлиги матбуот хизматига асосланиб хабар беради.\nМаҳаллий тиббий ниқоблар билан Қозоғистон 100% таъминланди NUR-SULTAN. Kazinform – 2020 йилнинг етти ойида мамлакатнинг фармацевтика саноатида ишлаб чиқариш 23,2 фоизга ўсди, дея хабар беради Kazinform мухбири.\nОгоҳлантириш: Яқин уч кунда довул кутилади ва дўл ёғади NUR-SULTAN. Kazinform – «Қазгидромет» РДК 20-22 август кунлари об-ҳаво маълумотларини тақдим этди, дея хабар беради Kazinform.\nВазир 13 та янги касалхона Қозоғистоннинг қайси ҳудудларида қурилишини айтди NUR-SULTAN. Kazinform – Октябрь ойида Қозоғистонда 13 модулли юқумли касалликлар шифохонасини қуриш режалаштирилган. Бу ҳақда Қозоғистон Соғлиқни сақлаш вазири Алексей Цой ўзининг Facebook саҳифасида ёзди, деб хабар беради Kazinform мухбири.\nКоронавирусга қарши Қозоғистон вакцинасини клиникага қадар синаш якунланди NUR-SULTAN. Kazinform – Қозоғистонда коронавирус инфекциясига қарши «QazCovid-in ®» вакцинаси клиникага қадар синовдан ўтди, дея хабар беради Kazinform.\nҚР Президенти Бош прокурорни қабул қилди NUR-SULTAN. Kazinform – Қозоғистон Президенти Қасим-Жомарт Тоқаев Бош прокурор Ғизат Нурдаулетовни қабул қилди, деб хабар беради Ақорда расмий сайти.\nДжо Байден АҚШ президентлигига расман номзод бўлди VASHINGTON. Kazinform – Джо Байден Демократик партиянинг қурултойида расмий равишда президентликка номзод этиб тайинланди, дея хабар беради Kazinform BBCга асосланиб.\nЖССТ дунёга коронавирус вакцинасини тарқатиш режасини тақдим этди JENEVA. Kazinform – ЖССТ Бош директори Тедрос Гебрейесус ўтмишдаги хатоларни такрорламасликка ва COVID-19га қарши вакцинани яратиш ва ишлаб чиқаришда изоляция усулидан фойдаланмасликка чақирди. Шу билан бирга, икки босқичда вакциналарни етказиб бериш бўйича глобал режасини тақдим этди. Бу ҳақда Kazinform БМТнинг Ахборот марказига асосланиб хабар беради.\nКоронавирус: Қозоғистонда 15,8 минг киши коронавирусдан даволанмоқда NUR-SULTAN. Kazinform – 15 839 киши коронавирус инфекциясидан даволанишни давом эттирмоқда, уларнинг 71 нафари болалар, деб хабар беради Kazinform ҚР Соғлиқни сақлаш вазирлигига таяниб.\nҚозоғистонда 2 млн 362,1 минг кишига 42 500 тг ёрдам пули берилди NUR-SULTAN. Kazinform – Қозоғистонда 2,3 млндан зиёд одамга 42 500 тг ёрдам пули берилди, деб хабар беради Kazinform.\nКеча Қозоғистонда пневмония билан 1081 киши касалланган NUR-SULTAN. Kazinform – Ўтган суткада Қозоғистонда коронавирус аломати бор пневмония билан 1081 киши касаллангани аниқланди, деб хабар беради Kazinform coronavirus2020.kzга асосланиб.\nҚозоғистонда коронавирусдан соғайганлар сони 86,2 минг кишига етди NUR-SULTAN. Kazinform – Қозоғистонда сўнгги бир кун ичида 1841 киши коронавирусдан даволаниб чиқди, дея хабар беради Kazinform coronavirus2020.kzга асосланиб.\nДунёда коронавирус: Франция ишда ниқоб тақишни талаб қилади. Бразилияликлар тушкунликка тушган LONDON. Kazinform – Францияда иш жойида ниқоб кийиши шарт, Жанубий Корея яна оммавий тадбирларни тақиқламоқда, Австралияда круиз лайнери бўйича тортишув мавжуд, Лотин Америкадаги одамлар карантин талабларига жавоб бермаяпти - коринавирус билан боғлиқ дунё аҳволи туғрисида хабар беради Kazinform ВВСга асосланиб.\nКеча Қозоғистонда 271 кишида коронавирус аниқланди NUR-SULTAN. Kazinform – Қозоғистонда бир кунда 271 кишига коронавирус ташхиси қўйилди, дея хабар беради Kazinform coronavirus2020.kzга асосланиб.


27 Январь 17:57\nNUR-SULTAN. Kazinform – Хитойлик олимлар коронавируснинг янги штаммини аниқладилар. Бу ҳақда Қозоғистонда коронавирус тарқалишининг олдини олиш бўйича идоралараро комиссия маълум қилди, деб хабар беради Kazinform.\nХитойлик олимлар Жанубий Африкадаги тадқиқот натижаларини эълон қилишди. Унга кўра, коронавируснинг янги тури – NeoCoV аниқланган. Ухан университети тадқиқотчилари Жанубий Африкада кўршапалакларда вируснинг янги турини аниқладилар.\nБу MERS-CoVнинг энг яқин «қариндоши» бўлиб, ҳужайраларга кириб бориш тамойиллари SARS-CoV-2га ўхшайди ва одамлар учун хавфли бўлиши мумкин. Вирус ҳайвонлар орасида тарқалади, инсон танаси билан ўзаро таъсир қилиш учун маълум бир мутацияга муҳтож.\n«Унинг мембранасининг асосий қисмида ягона мутациянинг пайдо бўлиши вируснинг инсон ҳужайраларига фаол кириб боришига имкон беради ва MERS-CoV ва SARS-CoV-2 антитаначалари таъсирига тушмайди», - дейилади хабарда.\nБиологларнинг таъкидлашича, келажакда мутахассислар вируснинг вариантини, унинг одамларга таъсирини ва тарқалишини диққат билан ўрганиши керак.


Пентагон раҳбари Ироққа борди\nАҚШ мудофаа вазири Роберт Гейтс Ироққа сафар қилди.\nБу ерда Роберт Гейтс Ироқ ҳукумати расмийлари ва АҚШнинг мамлакатдаги қўшинлари қўмондонлари билан учрашиб, Вашингтон ва Бағдод ўртасида яқинда имзоланган хавфсизлик битимига оид масалаларни муҳокама қилади.\nМазкур битимда 2011 йил якунига қадар АҚШ қўшинларини Ироқдан бутунлай олиб чиқиб кетиш назарда тутилган.\nИроққа сафар қилишдан аввал Пентагон раҳбари Баҳрайнда бўлиб, маҳаллий ҳукумат расмийлари билан музокаралар ўтказди. Бу ерда чиқиш қилган Роберт Гейтс Оқ уйга янги раҳбар келишига қарамай, Яқин Шарқ минтақаси АҚШ учун бирламчи масалалардан бири бўлиб қолажагини таъкидлади.


Нима учун бурун битади ва бундай вақтда қандай ухлаш мумкин? - Zamin.uz\nНима учун бурун битади ва бундай вақтда қандай ухлаш мумкин?\nБурун битиши, нафас олишнинг қийинлашиши бунинг натижасида эса мияга яхши кислород етиб бормаслигига олиб келади. Кун давомида қийинчилик келтириб чиқаргани етмагандек, ухлашга ҳам сезиларли халақит бериши мумкин.\nНимага бурун битиб қолади?\nВирус ва аллергенлар организмда бир хил реакция маҳаллий яллиғланиш жараёнини келтириб чиқаради. Шунинг ҳисобига юмшоқ тўқима ва қон томирлар шишади, натижада нафас олиш бутунлай ёки қисман чекланади. Ҳар икки бурун тешигининг бирданига битиши камдан кам ҳолларда кузатилади. Аксарият ҳолларда чап ва ўнг тешикнинг битиши ҳар 4—6 соатда ўзгариб туради.\nБунинг сабаби нимада?\nҲаммага яхши маълум бўлган сабаблар: юқори нафас йўллари инфекцияси, ЎРВИ, грипп ва синусит ҳамда аллергенлар таъсиридан ташқари буруннинг битиши ҳаддан ортиқ қуруқ ҳаво, намликнинг кескин камайиши билан ҳам боғлиқ бўлиши мумкин. Бундан ташқари, шишлар пайдо бўлишига сигарет тутунлари ва бошқа ҳавони зарарлайдиган моддалар, шунингдек, ҳомиладорлик, климакс билан боғлиқ гормонал ўзгаришлар ҳам сабаб бўлади.\nҚандай даволаш мумкин?\nЭнг аввало аллергенларни чеклаш керак. Қолаверса, қуйидаги тавсияларга амал қилиш ҳам яхши самара беради.\nСув ичишни канда қилмаслик\nСуюқлик қанчалик кўп ичилса, шиллиқ қават шунчалик яхши намланиб, бурун битириши камаяди.\nОсмонга қараб ухлаш\nЁн бош билан ётганда қон кўп қуйилади ва қон томирлар кенгайиб, шиш кўпаяди. Осмонга қараб ётганда шиш камаяди ва нафас олиш осон бўлади. Туз эритмали спрейлар ҳам бурун битиши ва тумовни камайтиради.\nБитган бурун билан қандай ухлаш мумкин?\nКундузи амаллаганингиз билан кечаси битган бурун ухлаш ҳақиқий муаммо. Уни бутунлай ечим топиб бўлмагани билан мавжуд симптомларни камайтириш мумкин. Уйқуга ётишдан аввал бурунни тузли эритма билан ювиш керак. Имкони бўладиган бўлса, хонага намлантирувчи восита ўрнатинг. Ё бўлмаса, сув солинган стакан қўйиб қўйинг ва бурун тешикларини намлаб туринг. Шиллиқ қават қанча яхши намланса, нафас олиш шунча яхши бўлади. Бошингизни баланд қилиб ухланг. Бу нафас олишнинг қийинлашишида яхши самара беради. “Замин” янгиликларини “Facebook”да кузатиб боринг\nBoliviya parlamenti deputatlari o‘rtasida ommaviy janjal yuzaga keldi (video)\n10-06-2021, 10:36, Dunyo\nYashash uchun dunyodagi eng qulay shaharlar reytingi e’lon qilindi\n10-06-2021, 11:14, Dunyo\nЯнгиликлар » Ҳаёт тарзи » Нима учун бурун битади ва бундай вақтда қандай ухлаш мумкин?\nKo‘zlar nima uchun quriydi va bu qanday oqibatlarga olib keladi?\nKoronavirusdan qutqaruvchi parhez\nYurak kasalliklari xavfini kamaytiruvchi mahsulot aniqlandi


«Барселона»нинг янги бош мураббийи Кике Сетьен жамоа футболчилари ва ходимлари учун кечки овқат уюштирди, деб хабар берди «Catalunya Radio». Манбанинг ... Луис Суарес ва Қатарда жароҳатини тиклаётган Усмон Дембеле. «Барселона» 19 турда 40 очко тўплаган ҳолда Ла Лига турнир жадвалида пешқадамлик ...\nВальверде «Барселона»га хайрлашув мактуби ёзди\nВальверде бугун, 14 январь куни «Барселона» бош мураббийлигидан кетгани ҳақида хабар бергандик. Жамоага унинг ўрнига «Бетис» собиқ бош мураббийи, 61 ёшли Кике Сетьен келди. Эрнесто ... Вальверде собиқ жамоасига хайрлашув мактуби ёзди. «Менинг Барселонадаги даврим интиҳосига етди. Бу оғир босим остидаги икки ярим ...\n«Барселона» дардига дард қўшилди. Асосий ҳужумчи узоқ муддатга сафдан чиқди\nнамойиш эта олмай, Вальверденинг ўрнига янги мураббий қидириб юрган «Барселона» яна бир жиддий муаммога дуч келди. Жамоанинг марказий ҳужумчиси ...\nСуарес «Барселона»да қоладими?\n«Барселона» ҳужумчиси Луис Суареснинг каталонияликлар билан шартномаси 2021 йилнинг ёзига қадар тузилган. Унинг ўзи клубда қолишни истамоқда ва ...\n«Барселона» футболчиси бошқа клубга ўтди\n«Барселона» клуби ярим ҳимоячиси Карлес Аленья Ла Лиганинг бошқа бир жамоаси — «Бетис» сафига ўтди. Бу ҳақда Каталония клубининг расмий сайтида ...\n(2012 й., 13 май) Фото: «Manchester Evening News» 3-ўрин: «Барселона» 5:0 «Реал Мадрид» (2010 й., 29 ноябрь) Фото: «90min.com» 4. ... 5:0 «Реал Мадрид» (2010 й., 29 ноябрь) Фото: «90min.com» 4. «Барселона» 6:1 ПСЖ (2017 й., 8 март) 5. «Реал Мадрид» 2:3 «Барселона» ...\nЧемпионлар лигаси-2018/19 иштирокчилари қанча пул ишлаб топди?\nқарийб 1,976 миллиард еврони бўлиб олишди. Ярим финалчи «Барселона» (117,7 млн евро), мусобақа ғолиби «Ливерпуль» (111,09 млн евро) ...\n2009/2010 йиллар мавсумида Испания премьерасида («Барселона») ўйнаган. Аммо у Каталонияга келиб на позициясини, на шуҳратини ... «Милан»га йўл олганди. Шу қисқа вақт оралиғида ҳам Ибрагимович «Барселона» таркибида мамлакат чемпионлиги, иккита мамлакат кубоги, клублар ...\nбўйича Испания чемпионатининг 10-турдаги «Барселона» ва «Реал Мадрид» ўртасидаги учрашув Каталония пойтахтидаги норозилик намойишлари туфайли қолдирилди. Бу ҳақда «Cadena Ser»га таяниб ...\n«Барселона» янги юлдузининг нархини 100 млн евро этиб белгилайди\n«Барселона» клуби жамоанинг ёш истеъдоди — Ансу Фати билан янги шартнома имзолайди. Шартномага кўра, футболчининг товон пулини 100 млн евро этиб ... режалаштирмоқда.Жорий мавсум бошида 16 ёшли Фати кутилмаганда «Барселона»нинг асосий таркибига қўшилди ва ишончли ўйини билан барчанинг ...


Зумалис – medu.uz – Дорилар ҳақида маълумотлар ўзбек тилида\nHome Йўриқномалар Зумалис\nЗУМАЛИС 10; 20\nZUMALIS 10; 20\nПрепаратнинг савдо номи: Зумалис 10; 20\nДори шакли: оғиз бўшлиғида дисперсияланувчи плёнкалар\n1 плёнка қуйидагиларни сақлайди:\nфаол мода: тадалафил – 10 мг ёки 20 мг;\nёрдамчи моддалар: гипромеллоза, сукралоза, пропилен гликоль, глицерин, полисорбат 80, ялпиз мойи, темир (III) оксиди, тозаланган сув.\nТаърифи: оч сариқ рангли, тўғри бурчакли, тиниқ, ёпишқоқ бўлмаган, оғиз бўшлиғида дисперсияланувчи плёнкалар.\nАТХ коди: G04ВЕ\nЭрекцияни бузилишини даволаш учун препарат. Тадалафил эрекцияни ва муваффақиятли жинсий яқинлашиш жараёнини яхшилайди.\nЦГМФ нинг специфик фосфодиэстераза 5 турини (ФДЭ5) қайтувчан селектив ингибитори ҳисобланади. Жинсий қўзғалиш азот оксидининг маҳаллий ажралиб чиқишини чақирганида, ФДЭ5 ни тадалафил билан ингибиция қилиниши жинсий олатни каверноз танасидаги мГМФ даражасини ошишига олиб келади. Натижада артерияларнинг силлиқ мушакларини релаксацияси ва жинсий олат тўқималарига қонни оқиб келиши юз бериб, бу эрекцияни чақиради. Тадалафил жинсий рағбатлантириш бўлмаганида самара кўрсатмайди.\nПрепарат 36 соат давомида таъсир қилади. Самара препарат қабул қилингандан кейин, жинсий қўзғалиш бўлганида 16 минутдан кейинроқ намоён бўлади. Тадалафил соғлом шахсларда плацебо билан солиштирилганда, систолик ва диастолик босимини ётган (ўртача максимал пасайиши мувофиқ 1,6/0,8 мм сим. уст. ни ташкил қилади) ва турган ҳолатда (ўртача максимал пасайиши мувофиқ 0,2/4,6 мм сим. уст. ни ташкил қилади) ишончли ўзгаришини чақирмайди.\nЮрак қисқаришлари сонини (ЮҚС) ишончли ўзгаришини чақирмайди. Тадалафил ранг ажратиш хусусиятига, кўриш ўткирлигига, электроретинограммага, кўз ички босимига ва қорачиқнинг ўлчамига таъсир қилмайди. Плацебо-назоратланган тадқиқотларда текширишларда препаратни суткалик дозада 6 ой давомида қабул қилган эркаклар спермасининг характеристикасига клиник сезиларли таъсирлари кузатилмаган.\nИчга қабул қилингандан кейин тадалафил тез сўрилади. Максимал концентрацияга (Сmax) ўртача 2 соатдан кейин эришилади. Сўрилиш даражаси ва тезлиги овқат қабул қилишга боғлиқ эмас. 2,5 дан 20 мг гача бўлган дозалар диапазонида «концентрация-вақти» эгри чизиғи остидаги майдони (AUC) дозага пропорционал равишда ошади. Плазмадаги мувозанат концентрациясига (Сss), препарат суткада 1 марта қабул қилинганида 5 кун давомида эришилади. Тахминан тадалафил организмнинг тўқималарида тақсимланади. Тақсимланиш ҳажми (Vd) 63 л ни ташкил қилади. Терапевтик концентрацияларда тадалафилнинг 94% плазма оқсиллари билан боғланади.\nCYP3A4 изоферменти иштирокида метаболизмга учрайди. Асосий метаболити метилкатехолглюкурониддир.\nСоғлом шахсларда ичга қабул қилинганида тадалафилнинг ўртача клиренси соатига 2,5 л, ўртача ярим чиқарилиш даври (Т1/2) -17,5 соатни ташкил қилади. Фаол бўлмаган метаболитлари кўринишида асосан аҳлат билан (тахминан 61%) ва кам даражада сийдик билан (тахминан 36%) чиқарилади.\nАлоҳида клиник вазиятлардаги фармакокинетикаси – енгил (креатинин клиренси (КК) минутига 51 мл дан 80 мл гача бўлган) ёки ўртача даражали оғирликдаги (КК) минутига 30 дан 50 мл гача) буйрак етишмовчилиги бўлган пациентларда АUC соғлом шахслардагига нисбатан юкори. Оғир даражали буйрак етишмовчилиги бўлган пациентларда (КК<30 мл/мин) препаратни қўлланиши ўрганилмаган. Жигар фаолиятини кучсиз ёки ўртача ифодаланган бузилишлари бўлган пациентларда тадалафилнинг фармакокинетикаси соғлом шахслардаги билан ўхшаш.\nЖинсий олатни қониқарли жинсий алоқа учун етарли бўлган эрекциясига эришаолмаслик ёки сақлай олмаслик билан ифодаланувчи эрекцияни бузилишида қўлланади.\nИчга буюрилади. Ўрта ёшдаги эркакларга препарат 20 мг дозада тахмин қилинган жинсий фаолликдан камида 16 минут олдин, овқат қабул қилишдан қатъий назар қабул қилиш тавсия қилинади. Пациентлар препаратни қабул қилгандан кейин 36 соат давомида жинсий алоқани амалга оширишга уриниб кўришлари мумкин. Максимал тавсия қилинадиган қабул қилиш сони суткада 1 мартани ташкил килади.\nКекса эркаклар, буйрак (КК >30 мл/мин) ва жигар фаолиятини бузилишлари бўлган пациентлар учун дозани танлаш талаб қилинмайди. Ўрта ёшдаги эркаклар учун препаратни қабул қилиш бўйича тавсиялар кекса пациентлар учун ҳам таалуқлидир.\nЖуда тез-тез: бош оғриғи (11%), диспепсия (7%).\nБўлиши мумкин: белда оғриқ, миалгия, бурун битиши, юзга қонни оқиб келиши.\nКам ҳолларда: қовоқларни шиши, кўзларда оғриқ, конъюнктивани қизариши, бош айланиши.\nТадалафилга ва препаратнинг бошқа компонентларига юқори сезувчанлик;\nҳар қандай органик нитратларни сақловчи препаратларни бир вақтда қабул қилиш;\nCYP3A4 нинг селектив ингибитори кетоконазол AUC ни 107% га, рифампицин эса уни 88% га камайтиради. Махсус ўзаро таъсирлари ўрганилмаганлигига қарамай, ритонавир ва саквинавир каби протеаза ингибиторлари, шунингдек CYP3A4 нинг эритромицин ва итраконазол каби ингибиторлари тадалафилнинг фаоллигини оширади.\nАнтацид (магний гидроксиди/алюминий гидроксиди) ва тадалафилни бир вақтда қабул қилиш, тадалафилнинг AUC кўрсаткичини ўзгаришисиз, сўрилиш тезлигини камайтиради.\nН2-гистамин рецепторларининг блокатори низатидинни қабул қилиш натижасида меъда ширасининг рН кўрсатгичини ошиши, тадалафилнинг фармакокинетикасига таъсир кўрсатмайди.\nТадалафил метаболизми Р450 цитохром изоферментлари иштирокида юз берадиган препаратларнинг клиренсига клиник сезиларли таъсир кўрсатмайди. Варфариннинг протромбин вақтига нисбатан таъсири ва ацетилсалицил кислотасининг таъсири фонидаги қон кетиш давомийлигини оширмайди.\nТадалафилни антигипертензив препаратлар кальций каналларининг блокаторлари (амлодипин), ангиотензинга айлантирувчи фермент (ААФ) ингибиторлари (эналаприл), бета-адреноблокаторлар (метопролол), альфа-адреноблокаторлар, тиазид диуретиклар (бендофлюазид), ангиотензин II рецепторларининг блокаторлари билан клиник аҳамиятли ўзаро таъсир намоён қилмайди. Препаратни антигипертензив препаратлар билан бирга ёки уларсиз қўллаган пациентларда ножўя кўринишлари бўйича фарқлар аниқланмаган. Препарат бир марта қабул қилинганида этанолнинг қондаги концентрациясига, этанолнинг когнитив фаолиятга таъсири ва артериал босимга (АБ) таъсири аниқланмаган. Бундан ташқари, тадалафил этанол билан бирга қабул қилинганидан сўнг 3 соатдан кейин унинг қондаги концентрациясининг даражасини ўзгариши кузатилмаган. Тадалафил теофиллиннинг фармакокинетикасига клиник сезиларли таъсир кўрсатмайди.\nЎртача оғирлик даражасидаги буйрак етишмовчилиги бўлган пациентларда препарат билан даволаш фонида (КК минутига 31 мл дан 50 мл гача бўлган) енгил оғирлик даражасидаги буйрак етишмовчилиги (КК минутига 51 мл дан 80 мл гача бўлган) ёки соғлом кўнгиллилар билан солиштирилганда кўпроқ белда оғриқ аниқланган.\nКК<50 мл/мин бўлган пациентларга препарат эҳтиёткорлик билан буюрилади.\nЮрак-қон томир касалликлари бўлган пациентлар учун жинсий фаоллик потенциал хавфга эга. Шунинг учун эректил дисфункцияни, шу жумладан препаратни қўллаш билан даволашни юракнинг жинсий фаоллик тавсия қилинмайдиган касалликлари бўлган эркакларда ўтказиш мумкин эмас.\nЮрак-қон томир томир касалликлари бўлган пациентларда жинсий фаолликда асоратларни ривожланишини потенциал хавфини ҳисобга олиш лозим:\nохирги 90 кун давомида миокард инфаркти;\nностабил стенокардия ёки жинсий алоқа вақтида пайдо бўладиган стенокардия;\nохирги 6 ой давомида ривожланган сурункали юрак етишмовчилиги (II функционал синфи ва юқори NYHA таснифи бўйича);\nюрак ритмини назорат қилиб бўлмайдиган бузилишлари;\nартериал гипотензия (АБ 90/50 мм сим. уст. камроқ) ёки назорат қилиб бўлмайдиган артериал гипотензия;\nохирги 6 ой давомида ўтказилган инсульт.\nПрепаратни приапизмга мойиллиги бўлган пациентларда (масалан, ўроқ-ҳужайрали анемияда, кўп сонли миелома ёки лейкемияда) ёки жинсий олатнинг анатомик деформацияси (масалан, ангуляцияда, каверноз фиброзда ёки Пейрон касаллигида) эҳтиёткорлик билан қўллаш лозим. Пациент 4 соат ва ундан кўп давом этган эрекция ҳолларида дарҳол шифокорга мурожат қилиши керак. Приапизмни ўз вақтида даволамаслик жинсий олат тўқимасининг шикастланишига олиб келади, бунинг натижасида потенцияни узоқ муддатли йўқолиши юз бериши мумкин.\nПрепаратни даволашнинг бошқа турлари билан мажмуавий қўллаш хавфсизлиги ва самараси ўрганилмаган. Шунинг учун бундай мажмуалар тавсия қилинмайди.\nПрепарат болалар ололмайдиган жойда сақлансин ва яроқлилик муддати ўтганидан кейин ишлатмасин.\nСоғлом кўнгиллиларда суткада 500 мг дан бир марта ва эректил дисфункцияси бўлган пациентларда суткада 100 мг гача бўлган дозада кўп марта қўлланганида ножўя самаралари препаратни кичик дозаларда қўлланганидек бўлган.\nДаволаш: стандарт симптоматик даволашни ўтказиш керак.\nҲар бир плёнка алюмин пакетларда. 10 пакетчадан тиббиётда қўллаш бўйича йўриқномаси билан картон қутига жойланган.


Қурилиш қийматини шакллантиришда ресурслар нархини аниқлашнинг назарий ва услубий асослари\nКапитал қурилишда нархларни шакллантиришни такомиллаштириш йўналишларини шартли равишда 2 гуруҳга бўлиш мумкин:\n1. Қурилиш баҳосининг шартномавий жорий нархини аниқлашнинг услубий асосларини такомиллаштириш.\n2. Капитал қурилишда нархни шакллантиришнинг смета-норматив базасини такомиллаштириш.\nКапитал қурилишда нархларни шакллантиришнинг 2 гуруҳ йўналишлари нархни шакллантиришнинг смета-норматив базасини такомиллаштириш. Ушбу йўналишда албатта элементли смета ресурс нормаларини такомиллаштириш энг устувор масала ҳисобланади. Маълумки, капитал қурилиш сўнгги йилларда фан-техника тараққиёти билан бирга жадал ривожланиб бормоқда. Бунинг натижаси ўлароқ янги қурилиш материаллари ва буюмлари, янги лойиҳа ечимлари ва конструкциялар, янги замонаваий қурилиш техникаси (машина ва механизмлар) ва инновацион технологиялар қўлланилмоқда. Бу эса элементли смета ресурс нормаларини тез-тез янгилаб боришни талаб этади.\nАйни вақтда ишлаб чиқарилаётган маҳсулотларнинг қимматлашиб кетишига мавжуд қонунларга мувофиқ “давр харажатлари” таркибига киритиладиган харажатларнинг ўсиб кетиши ҳам сезиларли таъсир кўрсатмоқда. Тадқиқот жараёнида қурилиш баҳосини шартномавий жорий нархини пасайтириш механизмини баҳолаш дастурий таъминотдан фойдаланиш орқали амалга оширилди. Ҳамма механизмлар суммаси 1 га тенг, максимал қийматга эга механизм устувор ҳисобланади. Ҳисоблар натижаси қуйидаги расмда ифодаланган:\n1 - смета ҳужжатлари экспертизаси ва сифат назоратини ошириш;\n2 - капитал қурилишда режалаштириш самарадорлигини ошириш;\n3- моддий – техник таъминот самарадорлигини ошириш;\n4-техник ва тариф меъёрлашни такомиллаштириш;\n5-лойиҳа ечими ва қурилиш қийматини аниқлашнинг усуллари самарадорлигини ошириш;\n6- ташкилий-штат таркиби ва бошқарув персонали фаолияти самарадорлигини ошириш.\nУстувор векторлар ҳисоби шуни кўрсатдики, қурилиш шартномавий жорий нархига комплекс механизмлар лойиҳа ечими ва қурилиш қийматини аниқлашнинг усуллари самарадорлигини ошириш таъсир кўрсатади.\nДавлат суд эксперти Ж.Ш.Дусматов


Мусулмонларга Инжил керакми? | Azon.uz - Ахборот-таҳлилий портал\n2544 19:00 24.01.2019\nҲозирги пайтга келиб дунёда мафкуравий кураш ғоят кескин бир паллага кирди. Ғарб олами Ислом динининг музаффарона юришини тўхтатиб қолиш учун бор имконият ва воситаларини ишга соляпти. Айниқса, миссионерларнинг мусулмон ўлкаларга “ғаразли сафарлари” мунтазам тус олди. Улар онги ҳали шаклланмаган ёки етарли билимга эга бўлмаган мусулмонлар ўртасида насронийлик ғояларини тарғиб қилиш, шу йўл билан улар бирлиги ва тотувлигига раҳна солиш учун тинимсиз тарғибот-ташвиқот олиб боришяпти. Бунинг меваси ўлароқ, айрим мусулмонлар ўртасида насронийлик динига ва Инжилга қизиқиш пайдо бўлгани сир эмас. Иш шунга бориб етдики, улар “Яҳудий ва насронийлар ҳам бир Аллоҳга ибодат қилишади, мусулмонлар уларнинг пайғамбарлари Мусо ва Исо алайҳиссаломни Аллоҳнинг пайғамбарлари деб ишонишади. Шундай бўлгач, учала илоҳий дин ўртасидаги ихтилофларга чек қўйиш учун уларни бирлаштириб, ягона бир динга эътиқод қилса бўлмайдими?» деб савол беришгача беришяпти. Булар хато ва ботил фикрлардир, мусулмонларда динларига шубҳа уйғотиш, уларни чалғитиш мақсадида тўқилган сафсаталардир. Фикримизни далиллаш мақсадида жанубий африқолик дин тарғиботчиси марҳум шайх Аҳмад Дийдоднинг “Тошни ким суриб қўйган эди?” китобидан бир парчани эътиборингизга ҳавола этишни лозим топдик.\n«Биз, мусулмонларга Аллоҳдан келган Ҳақни таниб олиш учун Инжил керакми?» деган савол туғилади. Мен бунга маъноли қилиб “ЙЎҚ!” дейман.\nМусулмонларнинг ақидаси ғоятда аниқ:\nНасроний биродарларимизга айтаман: аҳли китобга қаранг, Қуръони каримда улар қандай ҳурмат билан тилга олинган? Уларнинг тафаккурини икки минг йилдан буён чирмаб ётган занжирлардан қутулишга ёрдам бериш ҳар бир мусулмоннинг бурчидир. Буни бизга Қуръони карим ўргатади: “(Эй уммати Муҳаммад) сизлар одамлар учун чиқарилган миллатларнинг энг яхшиси бўлдингиз. Зеро сизлар яхши амалга буюрасиз. Исён – гуноҳдан қайтарасиз ва Аллоҳга иймон келтирасиз. Агар аҳли китоб ҳам иймон келтирганда эди, ўзлари учун яхши бўларди. Улардан (Муҳаммад алайҳиссаломнинг ҳақ пайғамбар эканлигига иймон келтирган) мўминлари ҳам бор ва (лекин) уларнинг кўплари итоатсиз кимсалардир ("Оли Имрон" сурасининг 110-ояти).\nҚуръони карим мусулмонларга яҳудий ва насронийларнинг «НАЖОТ ТОПИШГА» фақатгина ўзларининг ҳақлари бор, деган ақидаларини исботлаш учун далил келтиришни сўрашга буюради: (Эй Муҳаммад алайҳиссалом) айтинг: «Агар ростгўй бўлсангиз, ҳужжатларингизни келтирингиз!» ("Бақара" сурасининг 111-ояти).\nРусчадан Озод таржимаси\n920 20:05 31.05.2020\n778 22:19 30.05.2020\n1221 21:47 30.05.2020\n763 20:39 30.05.2020\n2001 19:50 30.05.2020


Россия Ассанжнинг қўлга олинишини "сўз эркинлигига хиёнат" деб баҳолади\n28 январ 2021, Тошкент вақти: 20:03\nWikileaks асосчиси Жулиан Ассанжнинг Лондондаги Эквадор элчихонасида ҳибсга олинишини Россия журналист ҳуқуқининг бузилиши сифатида эътироф этди.\n-Ассанжнинг тақдири фақат бугунги куннингина саволи эмас. Унинг тарихи, унинг қувғин ва таъқиб қилиниши, яшаши учун ноинсоний шароитларнинг яратилиши сўз эркинлиги ҳамда ахборотни тарқатиш ҳуқуқига нисбатан ҳиёнатдир. Бу журналистлар ҳуқуқига берилган зарбадир,- деди Россия ташқи ишлар вазирлиги расмий вакили Мария Захарова.\nАйни пайтда Россияда журналистлар ҳуқуқи, сўз эркинлиги ва матбуот ҳуқуқлари мунтазам бузилаётганини халқаро ташкилотлар таъкидлаб келадилар.\nШвед прокурорлари 2010 йилда икки аëлга жинсий тажовуз қилганликда айблаётган Жулиан Ассанж 7 йил олдин Швецияга экстрадиция этмасликлари учун Лондондаги Эквадор элчихонасидан бошпана олганди.\nШвеция прокуратураси 2017 йилда мазкур сўровдан воз кечди¸ аммо Британия ҳуқуқ тизимларининг 2012 йилги гаров шартларини бузганликда айбланаëтган Ассанжни ҳибсга олиш ордери ҳамон кучда қолаётган эди.\nЛондон суди 11 апрель куни Ассанжни 2012 йилда судга келмаганликда айбдор деб топди.\nАйни пайтда¸ Қўшма Штатлар Жулиан Ассанжни АҚШ махфий ҳужжатларини Wikileaks орқали ëйинлаганликда айбламоқда ва унинг ўз ихтиëрига топширилишини талаб қилмоқда.


Токио-2020: Илк олтинга яқинмиз. Учқун Қуранбоев финалда! / Olamsport.com\n27 авг 09:06\nТокио-2020: Илк олтинга яқинмиз. Учқун Қуранбоев финалда!\nТеглар : ПарадзюдоУчқун Қуранбоев\nҲозиргина Токио-2020 ёзги Паралимпия ўйинларининг дзюдо беллашувларида ярим финалдан ўрин олган бир учрашув якунланди.\n-66 кг вазн тоифасида юртимиз шарафини ҳимоя қилаётган парадзюдочимиз Учқун Қуранбоев ярим финалда украиналик Давид Хоровани иппон баҳоси эвазига мағлубиятга учратди ва финалга йўл олди. Қуранбоевнинг Паралимпия ўйинларининг олтин медали учун кечадиган беллашувдаги рақиби испаниялик Серхио Банон Ибаньес бўлади.\n-60 кг вазн тоифаси беллашувларидаги паралимпиячимиз Шерзод Намозов эса бронза медали йўлидаги илк ўтиш баҳсида жазоирлик Ишак Оулдкудирдан устун келди. Бироздан кейин у мўғулистонлик Ядамдорж Суҳбаатарга қарши татамига чиқади. Ғолиб парадзюдочи бронза медали учун курашиш ҳуқуқини қўлга киритади.\nПарадзюдочимиз нима учун бронза медали учун татамига чиқмади? 0\nПаралимпия-2020. Дзюдочимиз кумуш медаль соҳибига айланди 0\nНафиса Шерипбоева – Токио-2020 Паралимпия ўйинлари бронза медаль соҳиби! 0\n27 авг 10:56:33\nIchqunga omad, 1-oltin medalni qo'lga kiritishini tilab qolamiz.


Ким Чен Иннинг ҳаётига суиқасд тайёрлангани маълум бўлди\n20:54 / 05.12.2015\nШимолий Корея раҳбари Ким Чен Инни янги аэропортга ташрифи чоғида портлатиб юбормоқчи бўлишгани ҳақида хабар пайдо бўлди.\nЁш доҳийнинг ҳаётига суиқасд уюштирилгани тўғрисида маълумот аниқлангач, унинг ташрифлари бекор қилинган.\nСегодня.ua хабарида ёзилишича, унинг янги қурилган Вонсан аэропортига ташрифи чоғида суиқасд уюштирмоқчи бўлишган. Соқчилар бинодан портловчи қурилмаларни топган ва сафар бекор қилинган.\nОктябрь ойи бошидан бери Ким Чен Ин Корея Меҳнат партиясининг 70 йиллигига атаб қурилган янги объектларни шахсан кўздан кечиришга киришганди. Вонсан шаҳридаги янги Кальма аэропортига ҳам сафар уюштирилиши режалаштирилган, бироқ текширув чоғида аэропорт томидан ҳар бири 200 граммлик 100 га яқин динамит шашкаси топилган.\nАйни вақтда бу ҳодиса бўйича текширув ишлари олиб борилиши давом этмоқда, аэропорт эса тайёр бўлганига қарамасдан ишга туширилмасдан ётибди.\nҚайд этилишича, Вонсандаги бу аэропорт ҳарбий мақсадларда фойдаланган. Унда хориждан рейсларни қабул қилиш имкониятини яратиш мақсадида реконструкция ишлари олиб борилган. Ким Чен Иннинг ташаббуси билан амалга оширилган бу ишдан мақсад КХДРнинг хорижлик сайёҳлар учун очиқлигини намойиш этиш ҳисобланади.


Андижон портлашларида гумонланганлар ушланди\n18 май 2022, Тошкент вақти: 17:06\nАндижон шаҳрида 26 май куни содир этилган портлашга алоқадорликда гумон қилиниб 10 киши қўлга олинди.\nБу ҳақда Интерфакс ахборот агентлиги Ўзбекистон ҳуқуқни мухофаза қилиш идорасидаги манбага таяниб хабар тарқатди.\nКеча "Новости" ахборот агентлиги 26 май куни ўзини Андижонда портлатиб юборган худкушнинг шахси аниқлангани ва у Хўжаобод туманида истиқомат қилиб келган 27 яшар Камолиддин Матқосимов бўлгани тўғрисида хабар тарқатди.\nХабарларга кўра, ушбу воқеага алоқадорликда гумон қилиниб қўлга олинган шахсларнинг барчаси Матқосимов сингари Хўжаобод туманида истиқомат қилганлар. Терговга оид қўшимча маълумот ҳозирча ошкор қилинмади.\nАндижон шаҳрида содир этилган портлашда милициянинг бир ходими нобуд бўлиб, бир нечта фуқаро тан жароҳати олган эди.